text:
Kesenian Sunda
Minggu, 07 April 2013
Pupuh Ageung
Budak leutik bisa ngapung
Babaku ngapungna peuting
Nguriling kakalayangan
Neangan nu amis-amis
Naon bae nu kapanggih
SINOM
Warna-warna lauk empang
Aya nu sami jeung pingping
Pagulung patumpang-yumpang
Ratna Rengganis ninggali
Warnaning lauk cai
Lalawak pating suruwuk
Sepat pating karocepat
Julung-julung ngajalingjing
Sisi balong balingbing, sisi balungbang
ASMARANDANA
Eling-eling mangka eling
Rumingkang di bumi alam
Darma wawayangan bae
Raga taya pangawasa
Lamun kasasar lampah
Nafsu nu matak kaduhung
Badan anu katempuhan
DANGDANGGULA
Mega beureum surupna geus burit
Ngalanglayung panas pikiran
Cikur jangkung jahe koneng
Naha teu hayang tepung
Sim abdi mah ngabeunying leutik
Ari ras cimataan
Gedong tengah laut
Ulah kapalang nya bela
Paripaos gunting pameulahan gambir
Kacipta salamina
Kecap Sesebutan Bilangan nu dilarapkeun kana barang nu tangtu
Awi : sabebek
Awi : saleunjeur (satangkal)
Awi : sadapur
Bakso : salempeng
Bangsal : sacangi (sasiki)
Bawang : sasihung (sasiki)
Beas : sacanggeum
Bilik : sailab (sagebing)
Boeh : sarirang (tilu iket)
Cai : sakeclak
Cangkir :satangkep
Cau : sasikat
Cau : saturuy (sababaraha sikat)
Daun :saponggol (sagagang daun)
Daun : sakompet (sababaraha ponggol)
Eurih : sajalon
Gula Kawung : sabebek (sabeulah, nurutkeun citakan batok sabeulah)
Gula Kawung : sagandu (2 bebek)
Hayam : sajodo (bikang jeung jagona)
Injuk : sakakab
Jahe : sarempang
Jambe : samanggar
Japati : sajodo
Kalapa : sahulu
Kalapa : samanggar
Kaso : sadapur, saluwuk
Kertas : salambar
Koneng : sasolor
Manjah : sadapur, saluwuk
Munding : sarakit (2 munding)
Muncang : sadampa
Nangka : sacamplung (sasiki)
Pakean : sapangadeg
Papan : salambar
Pare : saranggeuy
Peuteuy : sapapan
Peuteuy : sahanggor (saranggeuy, sababaraha papan)
Peuteuy : saempong (sababaraha hanggor)
Salak : samanggar
Samak : saheulay
Samping : sakodi
Sangu : sapiring
Sangu : sabakul
Sawah : sakotak
Suluh : sabebek (nuduhkeun hiji, sabeulah)
Suluh : sahurun (sabeungkeut)
Tambang atawa Tali : sabatekan
Uyah : sahuntu (saguruntul, kira-kira sagede huntu)
Uyah : sagandu, sabata
Babasan jeung Paribasa 2
Gelehgeh gado : sagala dicaritakeun
Garo singsat : pagawean awewe dina aya ka teu panuju
Gurat batu : pageuh kana jangji atawa mawa karep sorangan
Goong saba karia : nonjolkeun maneh sangkan kapake ku dunungan
Goong nabeuh maneh : ngagulkeun diri sorangan
Getas harupateun : gancang napsu
Gindi pikir belang bayah : goreng hate
Hampang birit : daekan kana gawe
Hambur cingcot murah bacot : goreng carek tapi berehan
Heuras genggerong : omongana sugal
Hade gogog hade tagog : jalma sopan
Hutang salaput hulu : hutangna kaditu kadieu
Hurung nangtung siang leumpang : nu beunghar pangabogana dipake
Hejo tihang : sok pundah pindah gawean
Harigu manukeun : dadana nyohcoh kahareup
Haripeut ku teuteureuyan : gancang kapincut kupangbibita
Harewos bojong : ngaharewos tapi kadenge ku batur
Handap lanyap : omongna lemes tapi ngahina
Halodo sataun lantis kuhujan sapoe : kahadean mang taun-taun leungit kagorengan sakali
Heureut pakean pungsat bahan : kurang kaboga
Hampang leungeun : gancang tunggal-teunggeul
Iwak nangtang sujen : ngadeukeutan pibahayaeun
Inggis batan maut hinis : paur pisan
Jalma atah warah : teu narima didikan sacukupna
Jati kasilih ku junti : pribumi kaelehkeun ku semah
Jauh-jauh panjang gagang : jauh-jauh teu beubeunangan
Kawas anjing tutug buntut : teu daek cicing
Kawas anjing kadempet lincar : gogorowokan menta tulung
Kawas bueuk mabuk : ngeluk taya tangan pangawasa atawa jempe teu nyarita
Kurung batok : tara indit-inditan jauh
Kawas beusi atah beuleum : beungeutna beureum awaning ambek
Kokolot begog : budak pipilueun kana urusan kolot
Kawas nu dipupul bayu : leuleus taya tangan pangawasa
Kumaha geletuk batuna, kacebur caina : kumaha brehna
Kejot borosot : gampang nyokot kaputusan teu dipikir heula
Kabawa ku sakaba-kaba : kabawa kanu teu puguh
Kahieuman bangkong : jiga beunghar pedah katitipan barang batur
Katempuhan buntut maung : batur nu boga dosana urang nu katempuhanana
Kawas cai dina daun taleus : taya tapakna
Kawas jogjog mondok : teu daek repeh
Kelek jalan : deukeut tapi jalanan taya nu lempeng
Kawas jaer kasaatan : teu daek cicing
Kawas gaang katincak : jempe
Kawas hayam payambungan : lumbang-limbung teu puguh
Kawas kuda leupas tina gedongan : garasa bebas
Kaciwit kulit kabawa daging : anak nu boga dosana kolot nu kababawa
Kandeul kulit beungeut : teu boga ka era
Kujang dua pangadekna : pagawean nu maksudna dua cabak
Kokoro manggih mulud : makmak mekmek
Kawas kedok bakal : goreng patut pisan
Kaliung kasiput : loba baraya beunghar
Kawas kapuk kaibunan : leuleus taya tangan pangawasa
Kalapa bijil ti cungap : rusiah di caritakeun ku sorangan
Kawas kacang ninggang kajang : nyaritana capetang tur gancar
Kawas nyoso malarat rosa : malarat pisan
Kulak canggeum : milik nu geus ditangtukeun ku gusti Alloh
Kembang buruan : budak nu keur resep ulin
Kawas leungeun palid : uyap ayap teu daek cicing
Kawas lauk asup kana bubu : hese rek kaluar
Kawas merak : beuki kana cengek
Kawas cucurut ka ibunan : goreng patut pisan, kulimis
Kacai jadi saleuwi kadarat jadi salebak : sauyunan
Leuleus awak : daekan
Leuleus jeujeur liat tali : gede tinimbangan
Laer gado : kabitaan
Leutik-leutik ngagalatik : awakna leutik tapi gede kawani
Landung kandungan laer aisan : gede tinimbangan
Lalaki langit lalanang jagat : gagah perkasa
Lauk buruk milu mijah : marok-marokan maneh
Lesang kuras : teu biasa nyekel duit
Leumpeuh yuni : teu kuat nenjo nu cilaka
Lodong kosong ngelentrung : jalma loba ngomong pangartina kosong
Loba luang jeung dulang : loba pangaweruhna
Leutik ringkang gede dulang : manusa awakna leutik jiwana gede
Legok tapak gengteng kadek : loba pangalaman
Mengpeun carang ku ayakan : api-api teu nyaho tapi nyaho
Murag bulu bitis : teu betah cicing di imah
Mindingan beungeut ku saweuy : ngarusiahkeun hiji perkara padahal batur geus nyahoeun
Miyuni kembang : loba nu mika resep
Miyuni kohkol : nasibna diteunggeulan bae batur
Monyet dibere sesengked : nu rek hajat dibere parabot
Mipit teu amit, ngala teu menta : cocorokot kana barang batur
Monyet ngagugulung kalapa : boga elmu teu nyaho maksudna
Mopo memeh naggung : ngarasa hoream memeh di gawe
Maut nyere ka congona : sangsara ka kolotnakeun
Malengpeng pakel ku munding : migawe nu moel hasil
Nu asih dipulang seungit : kahadean dibales kahadean
Nete taraje nincak hambalan : tertib mapay ti handap
Nyeri beuheung sosongeteun : ngalieukan kanu rek datang
Ngajul bentang ku asiwung : pagawean nu moal aya hasilna
Ngabuntut bangkong : teu puguh tuluyna
Nyolong bade : bangun bageur tapi jahat
Nyeungeut damar di suhunan : barang bere hayang kapuji
Nyaah dulang : budak ngurus daharna wungkul, pendidikana teu dipirosea
Ngeplak jawer : taya wawanen
Ngadaun ngora : jadi rame
Nyoo gado : ngunghak
Nyalindung ka gelung : nu teu boga kawin ka awewe nu beunghar
Ngadu geulis : paalus-alus
Ngarep-ngarep kalangkang heulang : ngareup-ngareup rejeki bari teu usaha
Neundeun piheuleut : ngajak goreng
Ninggang kana kekecrek : nyagoreng rupa nyagoreng lampah
Ngalungkeun kuya ka leuwi : nitah balik ka lemburna
Ngawur kasintu nyieuhkeun hayam : ari kabatur bageur ari ka dulur medit
Ngadeupaan lincar : api-api ngaliwat hayang diaku ngarep-ngarep pamere
Nyiduh ka langit : sahandapeun mapatahan ka saluhureun
Ngeupeul ngahuapan maneh : ngaluskeun hiji perkara pikeun kauntungan pribadi
Nangkeup mawa eunyeuh : ditulungan ahirna nyilakakeun nu nulungan
Ngadek saclekna ngilas saplasna : nyarita sajalantrahna
Nyieun pucuk ti girang : miheulaan nyieun pipaseaeun
Ngageuingkeun macan turuk : ngahudangkeun piambeukeun batur
Nulak cangkeng dina kelek : ngarasa luhur diri
Oray nyampeurkeun paneunggeul : nyamperkeun pibahayaeun
Paanteur-anteur julang : silih anterkeun
Panjang leungeun : Daek puak paok
Panjang lengkah : jauh panyabaanana loba pangalamanana
Pindah pileumpangeun : robah adat
Paeu teu hos hirup teu neut : gering ngalayanglayung
Pacikrak ngalawan merak : jalma hina ngalawan nu mulya
Piit ngeundeuk-ngeundeuk pasir : jalma lemah ngalawan nu kuat
Pupulur memeh mantun : menta buruh memeh digawe
Puraga tambah ka denda : digawe tambah lumayan
Pagiri-giri calik pagirang-giran tampilan : pakia-kia teu daek sauyunan
Rea ketang reak keton : taya kakurangan
Silih jenggut jeung dugul : silih tulungan kanu teu boga
Saciduh metu saucap nyata : sakti ucapanana tara nyalahan
Sisit kadal : goreng milik
Sibanyo laleur : ngan saliwat geus beak deui
Saur manuk : ngajawab bareng
Sieun meubeut meulit : sieun kabawa
Titip diri sangsang badan : mihapeukeun maneh
Teu gedag bulu salambar : taya kasieun
Teu beunang dikoet ku keked : medit pisan
Tikikirik nepi ka jadi anjing : ti budak nepi ka sawawa
Ti ngongkoak nepi ka ngungkueuk : ti ngora nepi ka kolot
Teng manuk teng anak merak kukuncungan : kalakuan kolot nurun ka anakna
Tuturut munding : sagala rupa nurutkeun batur
Wawuh munding : wawuh ngan saliwat
Selasa, 02 April 2013
Babasan jeung Paribasa
Ambek nyedek tanaga midek : napsu gede tapi tanaga euweuh
Anjing ngagogogan kalong : mikahayang nu lain-lain
Adat kakurung ku iga : lampah goreng hese leungitna
Alak paul : jauh pisan
Aki-aki 7 mulud : geus kolot pisan
Ayem tengtrem : tanaga teu aya kasieun
Asa teu beungeutan : awahing ku era
Anu borok dirojok nu titeuleum disimbeuhan : mupuas kanu keur cilaka
Amis budi : hade paroman
Aya jurig tumpak kuda : aya milik nu teu disangka-sangka
Aya jalan komo meuntas : aya kahayang aya nu ngajak
Awewe dulang tinande : awewe nurutkeun kahayang salaki
Amis daging : babari katerap panyakit
Abong letah teu tulangan : sagala dicaritakeun sanajan pikanyeurieun batur
Ari umur tunggang gunung angen-angen : ari umur geus kolot, tapi ari kahayang siga budak ngora
Agul ku payung butut : agul ku turunan
Aya pikir kadua leutik : aya kahayang
Asa ditonjok congcot : ngarasa bungah pisan
Adean ku kuda beureum : ginding ku pakean meunang nginjeum
Birit aseupan : teu daek cicing
Biwir nyiru rombengeun : resep nyaritakeun rusiah atawa kasalahan batur
Bengkung ngariung bongkok ngaroyok : sauyunan, ngariung babarengan
Beurat birit : hese dititah
Bali geusan ngajadi : lemah cai kalahiran
Balungbang timur : nuduhkeun hate bersih
Bobo sapanon carang sapakan : aya kakurangan
Bilatung ninggang dage : bungah pisan
Batok bulu eusi madu : ninggang lain pitempateuna
Badak cihea : degig
Bonteng ngalawan kadu : nu hengker ngalawan nu bedas
Babalik pikir : insap
Balik pepeh : nu gering teu daek ciciing
Balik ka temen : asal banyol jadi pasea
Buntut kasiran : medit
Bodo alewoh : bodo tapi daek tatanya
Bodo kawas kebo : bodo kacida
Beja mah beja : beja ulah waka dipercaya
Bancang pakewuh : pikasusaheun
Budak keur meujeuhna bilatung dulang : keur meujeuhna beuki dahar
Bulu kapaut : kabawa kubatur
Balabar kawat : beja nu sumebar
Beak dengkak : sagala ihtiar geus diusahakeun tapi teu hasil bae
Batan kapok galah gawok : batan eureun kalah manceuh
Buruk-buruk papan jati : hade goreng dulur sorangan
Cueut kahareup : tereh maot
Deukeut-deukeut anak tales : deukeut tapi taya nu nyahoeun
Dog dog pangrewong : acara panambah
Dibabuk lalaykeun : dibabuk kenca katuhu
Dagang oncom rancatan emas : teu saimbang
Dihin pinasti anyar pinanggih : papasten geus ditangtukeun ku gusti Alloh
Dug hulu pet nyawa : usaha satekah polah
Elmu ajug : bisa mapatahan batur ari sorangan teu bisa ngamalkeun
Gantung denge : masih dedengeun
Ginding kekempis : ginding tapi sakuna kosong
Gede gunung pananggeuhan : boga andeleun pedah bogaulur beunghar
Selasa, 12 Maret 2013
Kesenian Terebang
Bahan yang dipakai untuk membuat terebang gebes adalah pohon kelapa dan kulit kambing. Ukuran terebang gebes yamg paling besar adalah 1 m, sedangkan yang paling kecil 20 cm. Jumlah terebang gebes ada 11, mulai dari yang paling besar sampai paling kecil.
Ciri khas pemain terebang gebes, selalu memakai celana panjang berwarna hitam, baju koko warna putih, peci hitam, dan memakai sorban. Selain memegang terebang gebes, pemain juga melantunkan sholawat. Biasanya pemain terebang gebes adalah orang tua dan sudah mahir membaca Al - Qur'an. Terebang gebes berfungsi untuk mengiringi sholawatan.
Cara memainkan terebang gebes mengikuti irama lantunan sholawat. Terebang gebes biasanya dipertunjukan pada bulan maulid.
Terebang gebes mula - mula diperkenalkan oleh masyarakat Bojong-bentang pada tahun 1920. Asal kesenian ini dari Istambul, Turki. Menuru sejarah, pedagang Istambul berdagang sambil memperkenalkan kesenian ini ke masyarakat yang menjadi pelanggannya.
Pertama - tama dari India, lalu diperkenalkan ke masyarakat Indonesia. Masyarakat Bojongbentang kenal dengan terebang gebes dari masyarakat Cirebon, yang sengaja datang ke Pagerageung. Mereka sama seperti para pedagang yang menyebarkan agama Islam.
Masyarakat Bojongbentang yang mendirikan kesenian terebang gebes adalah Nain Kadir dan Kiai Ahyar. Lalu turun temurun sampai sekarang, kesenian ini masih tetap dipelihara.
Jumat, 07 Desember 2012
Tarawangsa
Awalnya, tarawangsa hanya ada di Rancakalong, namun setelah banyak masyarakat Racakalong yang menyebar, maka tarawangsa pun ikut menyebar. Siapa pun boleh belajjar memainkan tarawangsa. Kini di daerah Rancakalong, kesenian tarawangsa telah menjadi salah satu pelajaran muatan lokal di berbagai tingkat sekolah.
Senin, 22 Oktober 2012
Angklung
Asal-usul
Angklung baru muncul merujuk pada masa Kerajaan Sunda (abad ke-12 sampai abad ke-16). angklung berdasarkan pandangan hidup masyarakat Sunda yang agraris dengan sumber kehidupan dari padi (pare) sebagai makanan pokoknya melahirkan mitos kepercayaan terhadap Nyai Sri Pohaci sebagai lambang Dewi Padi pemberi kehidupan (hirup-hurip).Masyarakat Baduy, yang dianggap sebagai sisa-sisa masyarakat Sunda asli, menerapkan angklung sebagai bagian dari ritual mengawali penanaman padi. Kemunculannya berawal dari ritus padi. Angklung diciptakan dan dimainkan untuk memikat Dewi Sri turun ke bumi agar tanaman padi rakyat tumbuh subur. angklung berkembang dan menyebar ke seantero Jawa, lalu ke Kalimantan dan Sumatera. Pada 1908 tercatat sebuah misi kebudayaan dari Indonesia ke Thailand, antara lain ditandai penyerahan angklung, lalu permainan musik bambu ini pun sempat menyebar di sana.
JENIS ANGKLUNG:
- Angklung Kanekes
- Angklung Dogdog
Lojor
- Angklung Gubrag
- Angklung Badeng
- Angklung Padaeng
- Angklung Sarinande
- Angklung Sri-Murni
- Angklung Toel


c: text/html

text:
1Surat ti simkuring, Simon Petrus, rasul anu eukeur kumawula ka Isa Al Masih. Kahatur dulur-dulur, anu ku karana adil-Na Allah jeung Juru Salamet urang, Isa Al Masih, geus ngamilik banda anu mulya saperti simkuring, nya eta iman kapercayaan. 2Mugi-mugi aranjeun ginanjar rahmat rahayu, dumeh geus terang ka Allah jeung ka Gusti Jungjunan urang, Isa Al Masih. 3Ku kawasaning Allah nu agung, urang geus dipaparin sakur nu perlu geusan hirup kalawan ibadah, nya eta ku lantaran diwanohkeun ka Nu geus nyaur ka urang, malar kamulyaan jeung kakawasaan Anjeunna tumerap ka urang. 4Jangji-jangji Mantenna ka urang, anu agung tur luhur pangajina, geus tutas laksana. Ku kituna, â ku karana kudrat ilahi â aranjeun geus bisa ngejat tina pangaruh-pangaruh dunya anu ngaruksak. 5Ku sabab eta, aranjeun kudu ihtiar sakuat-kuatna: iman deudeul ku kanyaahan; kanyaahan deudeul ku pangarti; 6pangarti deudeul ku mawas diri; mawas diri deudeul ku kamantepan; 7kamantepan deudeul ku ibadah; ibadah deudeul ku midulur pada batur; midulur pada batur deudeul ku nyaah ka sakumna jalma. 8Upama sipat-sipat eta, geus kapimilik ku aranjeun. Tangtu wanoh ka Isa Al Masih, Gusti Jungjunan urang teh, baris beuki subur buah-buahna. 9Sabalikna, saha bae nu teu ngabogaan sipat-sipat anu kasebut tadi mah, eta teh poekkeun. Manehna poho, yen dirina geus dilubarkeun tina dosa-dosa nu baheula. 10Sabab eta, dulur-dulur kudu narekahan sakuat-kuatna, sangkan panyaur jeung pamilih Allah ka aranjeun teh ngajadi reugreug pageuh. Upama geus bisa kitu, pamohalan aranjeun tigedebug. 11Aranjeun baris dipaparin kalangsaran asup ka Karajaan anu langgeng kagungan Gusti jeung Juru Salamet urang, Isa Al Masih. 12Eta sababna, sanajan aranjeun geus tabah tur pengkuh madeg dina eta kayaktian, simkuring moal weleh-weleh ngelingan. 13Sapanjang make keneh ieu raga awak, ngageuing ka aranjeun teh pikeun simkuring mah jadi hiji kawajiban. 14Sabab simkuring geus terang ti Isa Al Masih, Gusti Jungjunan urang ku anjeun, yen ieu kurungan simkuring teh sakeudeung deui oge baris ruag. 15Nu matak ayeuna simkuring teh tarekah, sangkan hal ieu ku dulur-dulur tetep ditungkus jeroning kalbu, sanajan simkuringna geus teu aya. 16Dulur-dulur! Anu diwawarkeun ku simkuring teh lain dongeng jijieunan. Gusti Jungjunan urang, Isa Al Masih, anu baris rawuh deui teh memang mulya tanpa tanding. Simkuring sabatur-batur geus naringal sorangan kumaha kamulyaana-Na. 17Kasaksian pisan caraning Anjeunna nampi kahormatan jeung kamulyaan ti Allah Rama, anu leuwih ditetelakeun deui ku gentra ti Anu Maha Mulya, ungelna: âIeu Putra Kami! Kakasih Kami!â 18Eta gentra ti sawarga teh, sidik pisan kadenge ku simkuring jeung dua batur anu nyarengan Anjeunna, disalahsahiji puncak gunung anu suci. 19Sanggeus nyaksian eta, kayakinan simkuring sabatur-batur kana dawuhan Allah anu ditepikeun ku nabi-nabi teh, jadi beuki teguh. Ieu hal, perlu ku aranjeun diperhatikeun, lir neuteup cahaya palita anu nyaangan poekna peuting, ngadago cahaya bentang isuk anu moncorong jeroning ati, mapag datangna beurang. 20Jeung kudu diingetkeun: Moal aya hiji nubuwat dina Kitab anu bisa dibuka pihartieunana ku uteuk pangarti manusa sorangan. 21Sabab taya hiji nubuwat beubeunangan uteuk manusa. Nabi mah darma ngucapkeunana sarta ngucapkeunana ge salawasna kalawan pajenengan Allah; sabab kedalna teh, ku pangjurungna Ruh Allah.
Copyright
Learn More

robotstxt: allowed

filter: keep


text:
SPSS
Program komputer SPSS (Ing. Statistical Package for the Social Sciences) munggaran vérsi kahiji diwanohkeun dina taun 1960-an sarta ngarupakeun program ku loba dipaké pikeun analisis statistik dina élmu sosial; ogé dipaké ku panalungtik pasar, panalungtik kaséhatan, pamaréntah, guu jeung nu séjénna.
Program SPSS dijual ku maskapé nu disebut ogé SPSS. Ieu rada ngabingungkeun, saprak parusahaan SPSS ngajual software keur analisis statistik - kaasup, teu sakadar ngan, program SPSS. Ngaran maskapéna singkatan tina Statistical Product and Service Solutions. Sanajan kitu, hurup nu dipaké dina perangkat lunak ayeuna teu ngabogaan harti, saprak ngaluarkeun SPSS-x dina awal taun 1980-an.
SPSS Data Editor dipake keur mere gambaran ngeunaan uji statistik, saperti tés keur korelasi, multicolinear, sarta hipotesa; ieu bisa digawekeun ku panalungtik ku cara ngitung frekuensi, nyorir data, nyusun data sarta make data-asupan salaku alatm nu mibandan ngaran keur singgetan asupan. (Contona, ngaran asupan "Richard", sawaktu ngetik, sebutkeun, hurup R dina salah sahiji sel).
SPSS Data Editor mibanda dua "panémbong" utama, Data View (tempat data asupan) sarta Variable View, tempat keur milih ngaran, tipe, maksimum hurup per sél ("width"), jumlah titik désimal, ngaran, kandel sél ("column"), rataan dina sél ("align"), sarta aya atawa henteuna variabel nu mangrupa nominal, ordinal, atawa skala ("measure"). Dina Variable View, bisa ogé ngararangkay asupan kana ngaran (ieu dipaké keur pasangan hurup tina kecap nu gedé, dina kolom "Values") sarta nandaan asupan nu salah (dina kolom "Missing").
Tumbu kaluar[édit | édit sumber]
- SPSS Inc Homepage
- SPSS User Group Homepage
- Raynald Levesque's SPSS Tools - support material for SPSS users
- GNU PSPP - a free software program that uses the SPSS language.
- SPSS Log - An answer for all your SPSS questions
- SPSS Forum - A forum for SPSS users (since June 2007)


text:
kenging ti Abah Sech Gentong Jakarta Barat
punten ngiring ngalungkeun postingan mugia aya mangfaatna,pami tea kantos di salabarkeun ka ieu milist atuh salaku pangeling-ngelingmangka eling yen rumaos ngaraos katurunan SUNDA.
Mulai sekarang kita harus mengenal asal usul kita supaya tidak kehilangan identitas sebagai bangsa Indonesia terutama orang Sunda atau yang mengaku orang Sunda
1. Pangeran Jayakarta (Rawamangun Jakarta)
2. Eyang Prabu Kencana (Gunung Gede, Bogor)
3. Syekh Jaenudin (Bantar Kalong)
4. Syekh maulana Yusuf (Banten)
5. Syekh hasanudin (Banten)
6. Syekh Mansyur (Banten)
7. Aki dan Nini Kair (Gang Karet Bogor)
8. Eyang Dalem Darpa Nangga Asta (Tasikmalaya)
9. Eyang Dalem Yuda Negara (Pamijahan Tasikmalaya)
10. Prabu Naga Percona (Gunung Wangun Malangbong Garut)
11. Raden Karta Singa (Bunarungkuo Gn Singkup Garut)
12. Embah Braja Sakti (Cimuncang, Lewo Garut)
13. Embah Wali Tangka Kusumah (Sempil, Limbangan garut)
14. Prabu Sada Keling (Cibatu Garut)
15. Prabu Siliwangi (Santjang 4 Ratu Padjadjaran
16. Embah Liud (Bunarungkup, Cibatu Garut)
17. Prabu Kian Santang (Godog Suci, garut)
18. Embah Braja Mukti (Cimuncang, Lewo Garut)
19. Embah Raden Djaenuloh (Saradan, Jawa Tengah)
20. Kanjeng Syekh Abdul Muhyi (Pamijahan Tasikmalaya)
21. Eyang Siti Fatimah (Cibiuk, Leuwigoong Garut)
22. Embah Bangkerong (Gunung Karantjang)
23. Eyang Tjakra Dewa (Situ Lengkong, Pandjalu Ciamis)
24. Eyang Prabu Tadji Malela (Gunung Batara Guru)
25. Prabu Langlang Buana (Padjagalan, Gunung Galunggung
26. Eyang Hariang Kuning (Situ Lengkong Pandjalu Ciamis)
27. Embah Dalem Salinggih (Cicadas, Limbangan Garut)
28. Embah Wijaya Kusumah (Gunung Tumpeng Pelabuhan Ratu)
29. Embah Sakti Barang (Sukaratu)
30. Syekh Abdul Rojak Sahuna (Ujung Kulon Banten)
31. Prabu Tjanar (Gunung Galunggung)
32. Sigit Brodjojo (Pantai Indramayu)
33. Embah Giwangkara (Djayabaya Ciamis)
34. Embah Haji Puntjak (Gunung Galunggung)
35. Dewi Tumetep (Gunung Pusaka Padang, Ciamis)
36. Eyang Konang Hapa (Dayeuh Luhur, Sumedang)
37. Embah Terong Peot (dayeuh Luhur, Sumedang)
38. Sang Hyang Hawu /Embah Jaya Perkosa(dayeuh luhur sumedang)
39. Prabu Geusan Ulun (Dayeuh Luhur, Sumedang)
40. Nyi Mas Ratu harisbaya (Dayeuh Luhur, Sumedang)
41. Eyang Anggakusumahdilaga (Gunung Pusaka Padang Ciamis)
42. Eyang Pandita Ratu Galuh Andjarsukaresi (Nangerang)
43. Embah Buyut Hasyim (Tjibeo Suku Rawayan, Banten)
MAKAM KARUHUN SUNDA (2)
Eyang mangkudjampana (Gunung Tjakrabuana, Malangbong Garut)
Embah Purbawisesa (Tjigorowong, Tasikmalaya)
Embah Kalidjaga Tedjakalana (Tjigorowong, Tasikmalaya)
Embah Kihiang Bogor (Babakan Nyampai, Bogor)
Aki Wibawa (Tjisepan, Tasikmalaya)
Embah wali Mansyur (Tomo, Sumedang)
Prabu Nagara Seah (Mesjid Agung Tasikmalaya)
Sunan Rumenggang (Gunung Batara Guru)
Embah Hadji Djaenudin (Gunung Tjikursi)
Eyang Dahian bin Saerah (Gunung ringgeung, garut)
Embah Giwangkarawang (Limbangan Garut)
Nyi Mas Layangsari (Gunung Galunggung)
Eyang Sunan Cipancar (Limbangan garut)
Eyang Angkasa (Gunung Kendang, Pangalengan)
Embah Kusumah (Gunung Kendang, Pangalengan)
Eyang Puspa Ligar (Situ Lengkong, Panjalu Ciamis)
Kimandjang (Kalapa 3, Basisir Kidul)
Eyang Andjana Suryaningrat (Gunung Puntang Garut)
Gagak Lumayung (Limbangan Garut)
Sri Wulan (Batu Hiu, Pangandaran Ciamis)
Eyang Kasepuhan (Talaga Sanghiang, Gunung Ciremai)
Aki manggala (Gunung Bentang, Galunggung)
Ki Adjar Santjang Padjadjaran (Gunung Bentang, Galunggung)
Eyang Mandrakuaumah (Gunung Gelap Pameungpeuk, Garut)
Embah Hadji Muhammad Pakis (Banten)
Eyang Boros Anom (Situ Lengkong, Pandjalu Ciamis)
Embah Raden Singakarta (Nangtung, Sumedang)
Raden Rangga Aliamuta (Kamayangan, Lewo-Garut)
Embah Dalem Kasep (Limbangan Garut)
Eyang Imam Sulaeman (Gunung Gede, Tarogong)
Embah Djaksa (Tadjursela, Wanaraja)
Embah Wali Kiai Hadji Djafar Sidik (Tjibiuk, Garut)
Eyang Hemarulloh (Situ Lengkong Pandjalu)
Embah Dalem (Wewengkon, Tjibubut Sumedang
Embah Bugis (Kontrak, Tjibubut Sumedang)
Embah Sulton Malikul Akbar (Gunung Ringgeung Garut)
Embah Dalem Kaum (Mesjid Limbangan Garut)
Mamah Sepuh (Pesantrean Suralaya
Mamah Kiai hadji Yusuf Todjiri (Wanaradja)
Uyut demang (Tjikoneng Ciamis)
Regregdjaya (Ragapulus)
Kiai Layang Sari (Rantjaelat Kawali Ciamis)
Embah Mangun Djaya (Kali Serayu, Banjarnrgara)
Embah Panggung (Kamodjing)
Embah Pangdjarahan (Kamodjing)
Syekh Sukri (Pamukiran, Lewo Garut)
MAKAM KARUHUN SUNDA (3)
Embah Dipamanggakusumah (Munjul, Cibubur)
Aki Mandjana (Samodja, Kamayangan)
Eyang Raksa Baya (Samodja, Kamayangan)
Embah Dugal (Tjimunctjang (
Embah Dalem Dardja (Tjikopo)
Embah Djaengranggadisastra (Tjikopo)
Nyi Mas Larasati (Tjikopo)
Embah Dalem Warukut (Mundjul, Cibubur)
Embah Djaya Sumanding (Sanding)
Embah Mansur Wiranatakusumah (Sanding)
Embah Djaga Alam (Tjileunyi)
Sembah Dalaem Pangudaran (Tjikantjung Majalaya)
Sembah Dalem Mataram (Tjipantjing)
Eyang Nulinggih (Karamat Tjibesi, Subang)
Embah Buyut Putih (Gunung Pangtapaan, Bukit Tunggul)
Embah Ranggawangsa (Sukamerang, bandrek)
Eyang Yaman (Tjikawedukan, Gunung Ringgeung Garut)
Embah Gurangkentjana(Tjikawedukan, Gunung Ringgeung Garut)
Embah Gadjah Putih (Tjikawedukan Gunung wangun)
Ratu Siawu-awu (Gunung Gelap, pameungpeuk Sumedang)
Embah Mangkunegara (Cirebon)
Embah Landros (Tjibiru Bandung)
Eyang latif (Tjibiru Bandung)
Eyang Penghulu (Tjibiru Bandung)
Nyi Mas Entang Bandung (Tjibiru Bandung)
Eyang Kilat (Tjibiru Bandung)
Mamah Hadji Umar (Tjibiru Bandung)
Mamah Hadji Soleh (Tjibiru Bandung)
Mamah Hadji Ibrahim (Tjibiru Bandung)
Uyut Sawi (Tjibiru Bandung)
Darya binSalmasih (Tjibiru Bandung)
Mmah Hadji Sapei (Tjibiru Bandung)
Embah Hadji Sagara Mukti (Susunan Gunung Ringgeung)
Eyang Istri (Susunan Gunung Ringgeung)
Eyang Dewi Pangreyep (Gunung Pusaka Padang Garut)
Ratu Ayu Sangmenapa (Galuh)
Eyang Guru Adji panumbang (Tjilimus Gunung Sawal)
Eyang Kusumah Adidinata (Tjilimus Gunung Sawal)
Eyang Rengganis (Pangandaran Ciamis)
Ki Nurba’in (Sayuran, Gunung Tjikursi)
Buyut Dasi (Torowek Tjiawi)
Embah Buyut Pelet (Djati Tudjuh Kadipaten)
Embah Gabug (Marongge)
Eyang Djayalaksana (Samodja)
Nyi Mas Rundaykasih (Samodja)
Nyi Mas Rambutkasih (Samodja)
MAKAM KARUHUN SUNDA NU TERAKHIR
Eyang Sanghiang Bongbangkentjana (Ujung Sriwinangun)
Eyang Adipati Wastukentjana (Situ Pandjalu Ciamis)
Eyang Nila Kentjana (Situ Pandjalu, Ciamis)
Eyang Hariangkentjana (Situ Pandjalu Ciamis)
Embah Dalem Tjikundul (Mande Cianjur)
Embah Dalem Suryakentjana (PantjanitiCianjur)
Embah Keureu (Kutamaneuh Sukabumi)
Ibu Mayang Sari (Nangerang Bandrek Garut)
Eyang Prabu Widjayakusumah (Susunan Payung Bandrek Garut)
Embah Sayid Kosim (Gunung Alung Rantjapaku)
Embah Bang Sawita (Gunung Pabeasan Limbangan Garut)
Uyut Manang Sanghiang (Banten)
Eyang Ontjar (Nyampai Gunung Bungrangrang)
Eyang Ranggalawe (Talaga Cirebon)
Ibu Siti Hadji Djubaedah (Gunung Tjupu Banjar Ciamis)
Mamah Sepuh ((Gunung Halu Tjililin Bandung)
Embah Sangkan Hurip (Ciamis)
Embah Wali Abdullah (Tjibalong Tasikmalaya)
Mamah Abu (Pamidjahan Tasikmalaya)
Embah Dalem Panungtung Hadji Putih Tunggang Larang Curug Emas (Tjadas Ngampar Sumedang)
Raden AstuManggala (Djemah Sumedang)
Embah Santiung (ujung Kulon Banten)
Eyang Pandita (Nyalindung Sumedang)
Embah Durdjana (Sumedang)
Prabu Sampak Wadja (Gunung Galunggung Tasikmalaya)
Nyi Mas Siti Rohimah/Ratu Liongtin (Jambi Sumatera)
Eyang Parana (Kulur Tjipatujah, Tasikmalaya)
Eyang Singa Watjana (Kulur Tjipatujah, Tasikmalaya)
Eyang Santon (Kulur Tjipatujah, tasikmalaya)
Eyang Entjim (Kulur Tjipatujah, Tasikmalaya)
Eyang Dempul Wulung (Djaga Baya Ciamis)
Eyang Dempul Walang (Djaga Baya Ciamis)
Eyang Giwangkara (Djaga Baya Ciamis)
Embah Wali Hasan (Tjikarang Bandrek, Lewo Garut)
Embah Raden Widjaya Kusumah (Tjiawi Sumedang)
Dalem Surya Atmaja (Sumedang)
Eyang Rangga Wiranata (Sumedang)
Eyang Mundinglaya Dikusumah (sangkan Djaya, Sumedang)
Eyang Hadji Tjampaka (Tjikandang, Tjadas Ngampar Sumedang)
Eyang Pangtjalikan (Gunung Ringgeung Garut)
Eyang Singa Perbangsa (Karawang)
Embah Djaga Laut (Pangandaran)
Raden Ula-ula Djaya (Gunung Ringgeung Garut)
Raden Balung Tunggal (Sangkan Djaya, Sumedang)


text:
Isotop
Isotop nyaéta wangun ti unsur anu nukleusna ngabogaan nomer atom anu sarua-jumlah proton dina nukleusna tapi kalawan massa atom anu béda alatan maranéhanana ngabogaan jumlah neutron anu béda.
Kecap isotop, nu hartina di tempat anu sarua, asalna tina kanyataan yén sakumna isotop ti hiji unsur perenahna di tempat anu sarua dina tabel périodik.
Isotop-isotop tina unsur-unsur ngawangun hiji kumpulan nuklida. Hiji nuklida nyaéta hiji jinis nukleus atom nu tangtu, atawa leuwih umum hiji aglomerasi proton jeung neutron.
Dina noménklatur ilmiah, isotop (nuklida) dispésifikasikeun dumasar kana ngaran unsur ditambah tanda sambung jeung jumlah nukléon (proton sarta neutron) dina atom (upamana, helium-3, carbon-12, carbon-14, iron-57, uranium-238). Dina wangun perlambang, jumlah nukléon ditandakeun ku hiji awalan nu dinaékkeun ka saluhureun perlambang kimia (upamana, 3He, 12C, 14C, 57Fe, 238U).
Tempo ogé[édit | édit sumber]
- Tabel isotop (lengkep).
- Tabel sawatara isotop ti unsur-unsur nu hampang.
- Tabel nuklida
- Daftar partikel


text:
Surat Asy-syams (basa Arab:الشّمس) nyaéta surat ka-91 dina al Qur'an, diwangun ku 15 ayat, kaasup golongan surat Makkiyah, diturunkeun sanggeus surat Al Qodar. Dingaranan Asy Syams (panonpoé) dicokot tina kecap Asy Syams anu aya dina ayat munggaran surat ieu.
Kaum Tsamud geus diancurkan Alloh alatan kadorakana. Pangéran maparin gambaran yén hal ieu téh gampil pikeun Mantenna, sakumaha gampangna nyiptakeun barang-barang nu aya di alam, beurang jeung peuting, sarta nyiptakeun jiwa anu kasebut dina sumpah-na; Alloh maparin ka manusa jalan katakwaan sarta jalan kakafiran; manusa miboga kabébasan milih ti antara dua jalan éta.
Surat Asy Syams eusina mangrupa dorongan ka manusa pikeun ngaberesihkeun jiwana ambéh meunang kauntungan di dunya jeung di ahérat sarta nganyatakeun yén Alloh baris nimpahkeun azab ka jalma-jalma anu ngotoran jiwana kawas kaum Tsamud.
Surat Asy Syams ngajelaskeun yén jelema anu nyucikeun jiwana baris meunang kauntungan sarta jelema anu ngotoran jiwana baris diazab ku Alloh, sedangkan surat Al Lail ngajelaskeun gawéna anu nyucikeun jiwa éta sahingga ngahasilkeun kauntungan sarta gawéna anu ngotoran jiwa sahingga ngahasilkeun karugian.


text:
Sastra Sunda • Sajak • Kemis, 12 Juli 2012 16:21
Parfum Malati Buatan Shakespeare
Shakespeare nyokot soré tina haté kuring Bari ngaput katumbiri Katresna tina cimata Juliét ngamalir jadi leuwi simpé Nu dipicangcam haleuang soang jeung taraté Ngan hanjakal Shakespeare nunda balati, Racun, jeung sagagang kembang ros nu raweuy cucuk Mangpengkeun Roméo jadi buku nu tumpur ku pésimisme Tapi naha bet seungit malati nu nyambuang Na patamanan haté kuring ? 1996
Word Perfect
Énter Virus-virus pésta méakkeun data Ngagunasika waktu jeung cinta anjeun Nu dirampas tina tauhid Énter File-file nu beresih méméh réngsé Saré dina mémori bari balilihan mémérés jadwal ulin Jeung daftar panggil Énter Nu ngatur menu leungiteun lagu listrik ngagelik nyéréd wéker bari susungap: “Word perfect, word perfect, word perfect…” 1996.
Vidéo Klip Nini Kuring Sareng Picasso
Picasso mareuman Nazi sanés ku liwet namung ku imbit kastrol. Panginten kumargi di pasantrén ogé langkung raos kénéh peda kintunan indung batan hayam kénging maling. Sanoas Jepang sareng Walanda harita teu ngematkeun swastika dina beuheung pasukanana. Untung Nini kuring teu kantos ngangseu Auscwiz nu hanyir layon dina tanda tangan sasami Yahudi. Sanaos upami meuncit hayam icaleun tara neda marusna nu ngagakgak dina getih lalambaran. Nini kuring teu kantos masihan kanvas ka Picasso. Namung duanana pada-pada mayunan takdir nyandak seuseukeut di unggal gawir. Nu hiji kanggé ngurudan kumis. Nu hiji deui kanggo ngubur patuangan sareng mageuhan bumi (saurna, pedah sok seueur nu nganti-nganti). 1996
Daud Power Shift
Na haté jaman batu dugi ka waktos sareupna aya Qabil, Dajjal, Jalut, Abu Lahab, Qorun, Pir’aun, sareng sajabina, nu janten gambar Rahwana ngagurat sapanjang rahim dugi ka kubur. Hawana nyedek maleukmeuk, sanaos ngingkin parfum, sutra, atanapi inten gugunungan. Lebetna tiasa halon tiasa heuras, tiasa ngajirim sihung atanapi taraté ligar. Kantenan deui mangsa power shift. Namung na manah tiap jaman ogé aya Daud nu ngagedur meulah buana, nugar batu-batu nu ngajantenkeun barang seni janten sesembahan ancurkeuneun Daud. Daud iru Daud Power Shift, Daud jaman intrik, jaman puncak éstétika nyatana bangké. Jaman soméah nyatana meuncit. Namung tetep bakal aya Daud nu tiasa ngabéntenkeun jas nu lebetna malati sareng balati. Nu bakal ngatepel Jalut sanos disimbut ku imut dina pésta-pésta gunting pita dugi ka lamunan pabrik sabun. Ogé bakal tetep aya Daud, nu ngiring merangan oknum, ancrub neuleuman béntang-béntang nu tikelebuh, atanapi planét nu sasab. Daudnu ngatepel Jalut ku puisi, petisi, gerakan démokrasi, dugi ka Barjanji. Sareng sigana bakal aya Daud, nu ngawasé nganggo manah, nganggo polo nu asak timbangan. Bakal tetep aya Daud nu haleuangna nyuburkeun kacinta, nguburkeun nafsu, ngaligarkeun kembang-kembang sapanjang harepan jeung impian. 1996
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Antiséptik
Antiséptik nyaéta agén kimia anu nungkulan, ngeureunkeun pertumbuhan mikro-organisme (kuman) dina permukaan luar awak sarta mantuan nungkulan inféksi [1]. Antiséptik mangrupa obat sabangsa cai panahan séptis.[2] Sawatara antiséptik sanggup maéhan kuman (baktériosida), sedengkeun anu séjén ngan nungkulan atawa ngahambat pertumbuhan maranéhanana (baktériostatik).[1] Antiséptik béda jeung antibiotik, anu ngancurkeun kuman di jero awak, sarta ti disinfektan, anu ngancurkeun kuman dina barang-barang mati.[1]
Daptar eusi
Pamakéan antiseptik[édit | édit sumber]
Antiséptik utamana dipaké pikeun nungkulan sarta ngubaran inféksi dina tatu.[1] Sediaan antiseptik bisa dipaké pikeun ngubaran bareuh, kasura, lécét sarta luka bakar ringan.[1] Penerapan antiseptik dina tatu perlu dituturkeun tindakan séjén kawas beberesih sarta penutupan tatu ku pembalut supaya tetep bersih sarta kajaga.[1]
Sajaba ti éta, antiseptik ogé bisa dipaké pikeun:
- Disinfeksi leungeun: jadi gaganti atawa nyampurnakeun nyimbeuh leungeun jeung cai. Tanaga médis sarta paramedis kudu ngalakonan disinfeksi leungeun kalayan antiseptik saméméh sarta saengeus ngalakonan tindakan médis.[1]
- Disinfeksi pra-tindakan: antiseptik dilarapkeun ka lokasi tindakan pikeun ngurangan flora kulit.[1]
- Disinfeksi membran mukosa: irigasi antiseptik bisa ditanamkeun kana uretra, kandung kemih atawa vagina pikeun ngubaran infeksi atawa ngabersihkeun rongga saméméh kateterisasi.[1]
- Disinfeksi sungut sarta genggerong: Ubar gugurah antiseptik bisa dipaké pikeun nungkulan sarta ngubaran infeksi sungut sarta genggerong.[1]
Jenis-jenis antiseptik[édit | édit sumber]
Aya loba pisan agen kimia anu bisa dipaké minangka antiseptik. Sawatara antiseptik anu umum dipaké nyaéta etakridin laktat (rivanol), alkohol, yodium, sarta hidrogén péroksida. Kalolobaan produk antiseptik di pasar ngandung hiji atawa leuwih campuran zat kasebut.
Etakridin Laktat (Rivanol)[édit | édit sumber]
Etakridin laktat nyaéta sanyawa organik berkristal konéng oranyeu anu kaangseu nyeureud.[1] Pamakéanana minangka antiseptik dina larutan 0,1% leuwih dipikawanoh kalayan mérek dagang rivanol.[1] Tindakan bakteriostatik rivanol dipigawé ku cara ngaganggu prosés vital dina asam nukleat sél mikroba. Efektivitas rivanol condong leuwih kuat dina bakteri gram positif batan gram négatif.[1] Sanajan fungsi antiseptikna henteu sakuat jenis séjén, rivanol ngabogaan kapinunjulan henteu ngiritasi raramat, ku kituna loba dipaké pikeun ngompres tatu, bisul, atawa borok bernanah.[1] Lamun ngabogaan bisul di bujur, ngeueum dina larutan rivanol bisa mantuan ngagancangan penyembuhanna.[1] Pikeun tatu kotor anu berpotensi infeksi leuwih badag, penerapan jenis antiseptik séjén anu leuwih kuat disarankan sanggeus tatu dibersihkeun.[1]
Alkohol[édit | édit sumber]
Alkohol nyaéta antiseptik anu kuat.[1] Alkohol maéhan kuman ku cara ngagumpalkeun protein dina sélna.[1] Kuman ti jenis bakteri, suweng, protozoa sarta virus bisa paéh ku alkohol.[1] Alkohol (anu biasana dicampur yodium) pohara umum dipaké ku dokter pikeun sterilkeun kulit saméméh sarta saenggeus suntikan sarta tindakan médis séjén.[1] Alkohol kurang cocog pikeun dilarapkeun dina tatu kabuka alatan ngabalukarkeun rasa kabeuleum.[1]
Jenis alkohol anu dipaké minangka antiseptik nyaéta etanol (60-90%), propanol (60-70%) sarta isopropanol (70-80%) atawa campuran ti katiluna.[1] Metil alkohol (metanol) henteu kaci dipaké minangka antiseptik alatan dina kadar rendah ogé bisa ngabalukarkeun gangguan saraf sarta masalah dina nénjo.[1] Metanol loba dipaké pikeun kaperluan industri.[1]
Yodium[édit | édit sumber]
Yodium atawa iodine biasana dipaké dina larutan beralkohol (disebut yodium tinktur) pikeun sterilisasi kulit saméméh sarta saenggeus tindakan médis.[1] Larutan ieu henteu deui direkomendasikeun pikeun ngadisinfeksi tatu ringan alatan nyorong pembentukan jaringan parut sarta nambahan waktu penyembuhan.[1] Generasi anyar anu disebut iodine povidone (iodophore), hiji polimér larut cai anu ngandung kira-kira 10% yodium aktip, laér leuwih ditoléransi kulit, henteu memperlambat penyembuhan tatu, sarta ninggalkeun deposit yodium aktip anu bisa nyiptakeun éfék berkelanjutan.[1] Salah sahiji mérek antiseptik nu maké iodine povidone nyaéta betadine.
Kauntungan antiseptik berbasis yodium nyaéta wengkuan lega aktivitas antimikrobana.[1] Yodium niwaskeun kabéh patogen utama katut spora-sporana, anu hésé ditungkulan ku disinfektan sarta antiseptik séjén.[1] Sawatara urang alergi ka yodium.[1] Tanda alergi yodium nyaéta ruam kulit beureum, panas, bareuh sarta karasaeun ateul.[1]
Hidrogen Peroksida[édit | édit sumber]
Larutan hidrogen peroksida 6% dipaké pikeun ngabersihkeun tatu sarta borok.[1] Larutan 3% leuwih umum dipaké pikeun pertolongan kahiji tatu gores atawa iris ringan di imah.[1] Hidrogen peroksida pohara efektif numpes jenis kuman anaerob anu henteu merlukeun oksigen.[1] Tapi, oksidasi kuat anu ditimbulkeunna ngarangsang pembentukan parut sarta nambahan waktu penyembuhan.[1] Untung ngurangan éfék gigireun / sabeulahna, hidrogen peroksida leuwih hadé dipaké jeung cai nyérélék sarta sabun, ku kituna kawatesanan.[1] Lamun ngagunakeun hidrogen peroksida minangka ubar gugurah, kedah ngaluarkeunana sanggeus kukumur, Ulah diinum.[1]
Sajaba kaopat bahan di luhur, di mangsa katukang aya ogé antiseptik berbasis mérkuri anu dipikawanoh kalayan ngaran merkurokrom atawa ubar beureum.[1] Ubar beureum kiwari henteu dianjurkeun, komo dilarang di loba nagara maju, alatan kandungan mérkurina bisa picilakaeun pikeun awak.[1] Sawatara zat alami kawas madu, lidah buaya sarta bawang bodas ogé bisa dipaké minangka antiseptik.[1]


text:
Rahmatullah Ading Affandie
Rahmatullah Ading Affandie (gumelar di Ciamis, 12 Oktober 1929 – tilar dunya di Bandung, 6 Pébruari 2008 dina umur 78 taun) putra ti Bapak Udin Tampura jeung Ibu Ratna Permana.[1] Atikanana dimimitian ti HIS dituluykeun ka Pasantrén Miftahul Huda Ciamis. Dina mangsa revolusi Jepang, RAF nuluykeun atikanana ka sakola Pertanian Tasikmalaya sarta SMA di Bandung.[1] RAF nyuprih pangarti ogé di Fakultas Hukum Universitas Indonesia Jakarta nepi ka tingkat Sarjana Muda.[1] Taun 1963 RAF jadi pagawé Perkebunan Negara IX nepi ka pangsiun ti PTP XII dina taun 1983.[1] Taun 1951-1954, RAF kungsi jadi koméntator maén bal di RRI Jakarta jeung Bandung.[1] RAF ogé salah sahiji tokoh nu miboga jasa dina mekarkeun ngaran Persib.[1] Taun 1954-1955 RAF jadi Ketua Komisi Teknik di Persib.[1] Pamaén Persib nu kasohor kungsi diasuh ku RAF nyaéta Rukman, Komar, Rukma jeung Parhim.[1] Taun 1955 RAF jadi Pemrakarsa Simposium Sastra Sunda nu diayakeun di Jakarta Taun 1956 RAF kapilih jadi anggota pangurus LBSS, tuluy dipercaya jadi Pupuhu Bagéan Sastra dina kapangurusan hasil Kongres 1958.[2] Taun 1956 ogé RAF kapilih jadi Pupuhu Calagara Kongrés Pemuda Sunda nu diayakeun di Bandung (4-7 Nopémber 1956).[2] Ti taun 1983 jadi Pupuhu Badan Koordinasi Kesenian Nasional Indonesia (BKKNI) cabang Jawa Barat sarta diangkat jadi anggota DPRD Jabar ti Fraksi Karya Pembangunan(1982-1997).[2]
Karya-karya RAF[édit | édit sumber]
Minangka sastrawan nu kawilang produktif, RAF geus ngarang ratusan naskah sinétron, operet, sawatara novel kayaning Nu Kaul Lagu Kaleon (1989), Bentang Lapang sarta kumpulan carpon Dongeng Enteng ti Pasantren (1961).[1] Karya nu mangrupa naskah drama di antarana Dakwaan dan Yaomal Qiyamah nu ditulis dina taun 1950-an sarta geus dipintonkeun sababaraha kali.[1] RAF ogé nulis skenario film Si Kabayan, Ratu Ular jrrd nu dipintonkeun ku TVRI Pusat.[1] Aya ogé naskah gending karesmen dina judul "Ruhak Padjadjaran" nu kungsi dipintonkeun di Teater Terbuka Taman Budaya Jawa Barat tanggal 17 Juli 2006.[3] Naskah serial Inohong di Bojong Rangkong nu ditulisna teu leuwih ti 110 judul.[1]"Inohong di Bojong Rangkong" mangrupa sinétron komedi satir nu miboga suasana islami sarta nyunda.[1] Konsep seni islami geus jadi ciri has RAF.[1] Dina taun 1963 RAF ngagarap kasidah modern nyaéta Lingga Binangkit.[1] Sanggeus sapuluh taun, Lingga Binangkit mekar jadi grup lianna nyaéta Patria.[1] Ciri lainna nyaéta satirna nu dianggap seukeut.[1] Saacan jaman reformasi, RAF salaku mantan anggota DPRD Jabar ti Fraksi Karya Pembangunan dina kritik-kritikanana mindeng nyugak ka pamaréntahan.[3] Taun 1961 RAF kasinugerahan hadiah LBSS pikeun buku kumpulan carpon Dongéng Énténg ti Pasantrén. Taun 1990 kasinugerahan hadiah Rancage kalawan novelna Nu Kaul Lagu Kaléon.[1] Taun 1998 buku biografi RAF Urang Banjarsari jadi Inohong di Bojongrangkong diterbitkeun ku Geger Sunten.[1] Kitu ogé jeung lalampahan RAF nalika naék haji dibukukeun ku Geger Sunten kalawan judul Akina Puri ka Tanah Suci.[1]
Referensi[édit | édit sumber]
- ↑ a b c d e f g h i j k l m n o p q r s t H. Rahmatullah Ading Afandie (RAF) (Diaksés tanggal 13 Oktober 2011)(id)
- ↑ a b c Tim Redaksi.2000.Ensiklopedi Sunda Alam, Manusia dan Budaya.Jakarta:Pustaka Jaya dan Yayasan Kebudayaan Rancage (id)
- ↑ a b Selamat Jalan H. Rahmatullah Ading Affandie (Diaksés tanggal 13 Oktober 2011)(id)


text:
Anggar
Anggar nyaéta salah sahiji cabang olahraga beladiri.[1] Olahraga ieu ngagunakeun pakakas atawa pakarang pedang mintul pikeun nojos, marang, atawa nojos sakaligus marang.[1] Dina cabang olahraga anggar, aya tilu macem pakarang (Pedang) anu béda dina wangun sarta widang sasaran awak lawan anu kudu ditarajang.[1] Katilu pedang éta téh floret (pikeun lalaki sarta awéwé), sabel husus pikeun lalaki sarta degen husus pikeun awéwé.[1] Anggar mangrupa salah sahiji ti saeutik olahraga anu ngaku profesionalisme saméméh taun 1980an.[2] Komo dina aturan - aturan mimiti Olimpiade anu ditulis ku Baron Pierre de Coubertin(présidén kadua ti International Olympic Committee), kalayan écés nuturkeun yén pamaén anggar profésional anu disebut jeung Masters kaci pikeun milu tanding.[2] Anggar ditandingkeun dina ajang Olimpiade mimiti dina taun 1896.[2] Mangrupa salah sahiji ti saeutik cabang olahraga anu jadi program tetep dina palaksanaan Olimpiade.[2]
Nomor-nomor dina anggar[édit | édit sumber]
Anggar anu ditandingkeun dina olimpiade maénkeun tilu nomer, anu dingaranan dumasar pakarangna:
- Floret (Pedang mintul)
Dipaké pikeun lalaki sarta awéwé.[1] Pakarang pedang ieu ngabogaan wangun nu leutik, melengkung, sarta hampang. Tungtungna datar atawa buleud mintul sarta sipatna pegas anu lamun ditojoskeun ka awak lawan ,bisa naék turun sarta boga kagunaan minangka tombol sakelar.[1] Hal ieu utamana dipaké pikeun floret listrk nu ngajaga leungeunna nu leutik sarta mahi keur ngajagaan bagian leungeun. Bagian handap pakarang pikeun nangkis sarta mencét tungtungna pikeun nojos.[1] Widang sasaran anu kudu diserang nyaéta mimiti ti puhu pingping ka luhur nepi ka puhu beuheung sarta beuheung.
- Sabel
Sabel (pedang melengkung).[1] Dipaké husus pikeun lalaki.[1] Wangunna segitiga kalayan sudut nu henteu seukeut kawas parang leutik atawa ipis.[1] Beuki ka luhur bentukna beuki gepéng jeung tungtung ditekuk sangkan henteu méncos.[1] Nu ngajaga leungeun pinuh nutupan sakumna leungeun nepi ka puhu leungeun sabel.[1] Bagian handap dipaké pikeun nangkis sarta bagian luhur dipaké pikeun marang sarta tungtungna dipaké pikeun nojos.[1] Widang sasaran anu diserang nyaéta mimiti ti bujur ka luhur nepi ka sirah sarta leungeun.[1]
- Degen
Degen (Pedang lempeng).[1] Dipaké khsus pikeun awéwé, wangunna segitiga sarta berparit dipaké pikeun masangkeun kabel.[1] Pangkalna kandel nepi ka tungtung beuki leutik sarta jeger.[1] Tungtungna datar bersih sarta berpegas anu boga fungsi minangka tombol dina waktuna nojos lawan.[1] Nu ngajaga leungeunna badag.[1] Pamakéanana pikeun nagkis sarta nojos tungtungna.[1] Widang sasaran anu diserang nyaéta sakumna awak ti tungtung suku nepi ka sirah sarta sakumna leungeun.[1]


text:
Wayang wong Priangan
Wayang dina basa Jawa Kuno (Kawi) miboga harti "bayangan" atawa "pertunjukan bayangan" jeung kecap wong miboga harti "manusa".[1] Jadi Wayang Wong nyaéta pintonan anu mimitina aktor aktrisna mangrupa bonéka tina kulit atawa golék saterusna diganti ku manusa.[1] Warta ditulis ngeunaan pamakéan istilah "wayang wong" kakara ditepungan dina taun 930 M, anu dituliskeun dina Prasasti Wimalasrama di Jawa Timur.[1] Dina khazanah kasenian Cirebon, jenis kasenian anu sok nampilkeun carita jeung palakuna manusa nyaéta wayang wong.[1]
Daptar eusi
Rupa-rupa Wayang Wong[édit | édit sumber]
Dina jaman Mataram Kuno wayang wong, kawas halna "wayang" (wayang kulit), nampilkeun wiracarita Ramayana jeung Mahabarata.[2] Di Bali aya dua macem wayang wong, nyaéta wayang wong Parwa jeung wayang wong Ramayana atawa wayang wong Ngramayana.[2] Wayang wong Parwa nyaéta wayang wong anu nyokot lakon tina carita Mahabarata (asta Dasa Parwa) anu sakabéh lalakona kajaba para panakawann, teu aya nu maké topéng (tapel).[2] Wayang wong Ngramayana anu disebut wayang wong, nyokot lakon tina carita Ramayana anu hampir sakabéh lalakona maké topéng.[2]
Sajarah ayana Wayang Wong Priangan[édit | édit sumber]
Keur jaman Indonésia-Islam bukti-bukti ngeunaan mekarna seni tari di Jawa Kulon anyar kaluar dina abad ka-16, utamana sanggeus Cirebon ngikeut hubungan anu raket jeung Demak 1542-1581.[3] Dina abad ka-16 lalakon anu nyebarkeun agama di Cirebon, di antarana : Sunan Gunung Jati di barengan ku Sunan Kalijaga, anu boga cara pikeun ngumpulkeun rahayat pikeun daék ngadéngékeun khotbah jeung daék asup kana agama Islam kalayan ngagunakeun gamelan, wayang sarta pintonan tari-tarian.[3] Ieu mangrupa bukti yén masarakat Jawa Barat saacan jaman Islam geus resep kana kasenian utamana seni tari.[3] Di Jawa Tengah keur jaman Indonesia-Islam, utamana keur jaman Mataram anyar dina taun 1524-1755, aya kondisi anu relatif sarua jeung di Cirebon dina hal aktivitas nyebarkeun agama Islam.[3] Numutkeun legénda Jawa, para wali ngagunakeun gamelan, wayang jeung wayang topéng pikeun sarana ngirut anggota masarakat Jawa ngumpul, jeung sanggeus nonton, wali tuluy khotbah pikeun méré ajaran agama Islam ka masarakat.[1] Numutkeun tradisi Jawa, para wali, utamana Sunan Kalijaga sok disebutkeun salaku manusa anu sagala bisa.[4] Sunan Kalijaga anu sok disebut nu nyiptakeun topéng-topéng pikeun mintonkeun wayang topeng pangheulana dina abad ka-16.[4] Sunan Kalijaga dina nyieun pola topeng nurutan pola wayang gedhog, jeung mimiti nyieun topéng disebutkeun dina taun 1508 taun Jawa (angesti sirna yakseng bawana) atawa dina taun 1586 Maséhi.[4] Anu di sebut wayang gedhog nyaéta pola anyar pintonan wayang (wayang kulit) anu mawa carita Panji, anu aya di Jawa Timur dina ahir jaman Majapahit atawa keur agama Islam mulai mangaruhan dina ahir abad ka-15.[4] Keur jaman Majapahit (1584-1755), wayang topéng sajaba mangrupa pintonan istana, kasebar ogé di daérah pantai (pesisir) jeung daérah luar karajaan (mancananagara).[4] Di daérah pantai jeung luar karajaan rombongan wayang topéng lolobana dipingpin ku para dalang wayang kulit.[4] Lalakon anu terkenalna nyaéta Jaka Bluwo, Jaka Semarung, Jaka Penjaring, jeung Kudanarawangsa.[4] Ku kitu ulah diherankeun deui yén di Cirebon tumuwuh sarta ngembang wayang wong bertopéng atawa wayang topéng atawa ogé disebut topéng dalang.[4] Sabab, Sunan Kalijaga anu mantuan Sunan Gunung Jati nyaéta seniman adiluhung dina hal wayang topéng kasebut.[5]
Ciri-ciri[édit | édit sumber]
Ciri-ciri Wayang Wong Priangan nyaéta lakon anu dibawakeuna leuwih mindeng nyaritakeun carita galur Mahabarata kaasup Bharatayudha, Arjuna Sasrabahu, sarta sawatara sempalan carita anu kaceluk kawas lakon Jabang Tutuka, Brajamusti, sarta Srikandi-mustakaweni.[4] Para palaku atawa penarina henteu maké topéng sarta dialogna langsung diucapkeun ku para palakuna, sedengkeun dalangna ngan berperan ngungkabkeun narasi waé, sedengkeun tata busana sarta riasna indit ti Wayang Golék kaasup dialog sarta narasina, ngeunaan tarian, dina dasarna mangrupa perpaduan tina sawatara asal nyaéta ti Wayang Wong Cirebon, tari Tayuban, Pencak Silat, sarta tari-tarian Wayang Golekna.[4]
Cara Pintonan[édit | édit sumber]
Lamun kajadian-kajadian pintonan Wayang Wong Priangan ti mimiti mangsa saacan kamerdekaan nepi ka masa sanggeus kamerdekaan, anu dialaman ku kelompok-kelompok di kalangan ménak jeung anu dialaman ku kelompok-kelompok dikalangan rahayat disusud, ku kituna aya dua cara pintonan: Cara pintonan mandiri jeung ditanggep.[6].
- Mandiri nyaéta cara pintonan anu teu gumantung ka jalma séjén, artina pintonan anu direncanakeun jeung diayakeun ku cara mandiri ku kelompok wayang wong priangan anu rék mintonkeun.[6]
- Cara pintonan ditanggap, nyaéta pintonan anu ditampilkeun ku sabab ayana panggilan atawa uleman pikeun hiburan dina acara hajatan, salametan, atawa kawinan, ku kituna hiji pintonan ditanggap ku sabab ayana pihak anu ngundang.[6]
Palaku[édit | édit sumber]
Palaku dina pintonan Wayang Wong Priangan nyaéta jalma-jalma anu sacara langsung berperan dina ngawujudkeun para tokoh jeung ngahirupkeun penyajian Wayang Wong ku kituna bisa dipintonan.[7] Hiji carita atawa lakon bisa kacipta jadi hiji pintonan lamun dicekel ku hiji pamaén atawa leuwih.[7] Lamun dina pintonan Wayang Kulit aktor-aktrisna nyaéta boneka-boneka tina kulit, sedengkeun Wayang wong aktor-aktrisna jalma.[1] Sajaba ti éta, dina penyajian Wayang Wong aya perpaduan harmonis antara drama atawa carita anu dibawakeun ku dialog, tari jeung instrumen gamelan salaku pengiringna.[3] Dina nyajikeun pintonan Wayang Wong ieu, sajaba saban penari ngomong, aya ogé juru carita anu disebut dalang.[3] Ku kituna, palaku utama dina pintonan Wayang Wong Priangan diwangun ku mayang, dalang, nayaga, jeung sinden.[3]
Mayang[édit | édit sumber]
Mayang dina Wayang Wong Priangan nyaéta aktor-aktris anu ngavisualisasikeun jeung ngahirupkeun sakabéh tokoh wayang luyu kalayan lakon anu dibawakeun, alus minangka pemeran utama atawa minangka pemeran pembantu.[4] Aya sebutan anu spésifik pikeun anu nari Wayang Wong Priangan nyaéta anak wayang.[4] Spesifikasi nu utamana dina jenis lalakon atawa nu jadi lalakon Wayang Wong Priangan, katilik tina jenis kelamin lalakon wayang jeung tingkatanana karakter atawa watekna.[4] Aya ogé ciri-ciri karakter unggal lalakon dina Wayang Wong Priangan, sanajan geus tangtu tapi kaungkap rélatif leuwih basajan lamun dibandingkeun jeung ciri-ciri lalakona Wayang Wong Keraton Yogyakarta, dina jenis lalakon lalaki atawa awéwéna.[4] Sanajan kitu, dina sababaraha hal anu dasar, ciri-ciri karakter dina unggal lalakon Wayang Wong Priangan, miboga hal nu sarua dina tipe-tipe gerak dina unggal lalakon Wayang Wong Keraton Yogyakarta.[4]
Dalang[édit | édit sumber]
Kecap "dalang" asal kecapna tina Basa Kawi,[8] "Dalang", numutkeun Kamus Besar Bahasa Indonesia, artina jalma anu maénkeun wayang; wayang kulit; wayang golék.[8] dalang nyaéta nu nyusun naskah, produser, juru carita, pamingpin pintonan, jeung ogé nu maénkeun éta wayang.[9] Sedengkeun numutkeun Soedarsono, dalang kudu nyaho tambon (sajarah dina carita kuno), gending (musik), gendéng (nyanyi), gendeng (wani kumaha waé), basa (ngawasa basa Jawa), ompak-ompak (bisa nyaritakeun kalayan kecap-kecap anu kuat nepi ka nepungan sasarana), ilmu batin (élmu kabatinan), jeung sabetan (tehnik maénkeun wayang).[4] Ku kituna hiji dalang nyaéta jalma nu serba bisa.[4] Peran dalang dina pintonan Wayang wong Priangan ngan ukur pakait jeung narasi anu di omongkeun ku cara kakawén jeung nyandra, sabab dialog atawa antawacana dina unggal tokoh wayang sok diomongkeun langsung ku penari sewang-sewangan, aya ogé peranan khas pikeun dalang anu séjéna nyaéta salaku nayaga cempala jeung kecrék.[9]
Nayaga[édit | édit sumber]
Pintonan wayang wong dina umumna dipirig ku sapapakas gamelan, jeung nu nabehna kaum lalaki anu disebut nayaga atawa pangrawit, jeung salaku vokal atawa juru kawih, anu disebut sinden anu umumna dibawakeun ku awéwé, jumlah nayaga wayang wong priangan disaluyukeun jeung jumlah gamelana, nyaéta sapuluh jalmi, anu kabagi dina : rebab, kendang, saron anak, saron indung, panerus, rincik, gambang, ketuk, jeung goong, nu nyinden dina wayang lobana mung hiji.[9]
Fungsi sarta Harti[édit | édit sumber]
Masarakat nyaéta sakumpulan jalma-jalma anu hirup babarengan jeung ngahasilkeun kabudayaan, kabudayaan éta miboga fungsi anu sakitu gedenana pikeun manusa jeung masarakat.[10] Rupa-rupa kakuatan anu kudu disanghareupan ku masarakat jeung anggota-anggotana sarupaning kakuatan alam atawa kakuatan-kakuatan sejena di masarakat éta sorangan anu teu alus waé pikeun maranéhna.[10] Saban ti éta manusa jeung masarakat ogé merlukeun kapuasan dina dirina sorangan, rék dina hal bidang spiritual atawa material.[10] Cara pandangan historis ngajarkeun yén unggal kabudayaan geus ngalakonan hiji fase yén unggal kasenian ogé teu nyorangan dina kahirupanana, tapi jadi bagian dina kahirupan urang.[10] Ku kituna kasenian nu tumuwuh dina unggal lapisan masarakat jadi salah sahiji unsur penting dina kabudayaan.[10] Ku kituna kasenian miboga peranan fungsi jeung arti (makna) anu penting pikeun masarakat.[10] Sababaraha fungsi seni pintonan dina lingkungan-lingkungan etnik di Indonesia, bisa disebutkeun di handap ieu :
- Ngadatangkeun kakuatan anu gaib
- Ngajemput roh-roh pelindung pikeun datang di tempat pamujaan
- Ngadatangkeun roh-roh alus pikeun ngusir roh-roh goreng
- Méré pituduh ka nenek moyang ku cara nyonto kagagahan jeung kasigapana
- Nu ngalengkepan upacara anu aya hubunganana jeung peringatan tingkatan hirup hiji jalma
- Pakakas upacara sahubungan jeung waktu-waktu nu tangtu dina muterna waktu
- Wujud tina dorongan pikeun ngungkabkeun kaendahan.[11]
Galeri[édit | édit sumber]
Referensi[édit | édit sumber]
- ↑ a b c d e f (id) Soedarsono, Wayang Wong Dramatari Ritual Kenengaraan di Keraton Yogyakarta, Gadjah Mada University Press, Yogyakarta,1997, H.4.
- ↑ a b c d (id) Wayan Dibia, Perkembangan Seni Tari di Bali, Proyek Sasana Budaya Bali, 1977/1978, H.38.
- ↑ a b c d e f g (id) Soedarsono, Djawa dan Bali dua pusat perkembangan Dramatari Tradisional di Indonesia, Gadjah Mada University Press, Yogyakarta,1972, H.112.
- ↑ a b c d e f g h i j k l m n o p q (id) Soedarsono,op.cit.,1997,h.20.
- ↑ (id) Soedarsono,loc.cit.,1997.
- ↑ a b c (id) Ibid, h.236 Salah ngutip: Invalid
tag; name "sumber6" defined multiple times with different content Salah ngutip: Invalid
tag; name "sumber6" defined multiple times with different content
- ↑ a b (id) Sal Murgiyanto jeung I Made Bandem, Seni Teater Indonesia, Proyek Pengadaan Buku Pendidikan Menengah Kejuruan, Dep.Dikbud, Jakarta, 1983, H.55.
- ↑ a b (id) S.Wojowasito,Kamus Kawi Indonesia,Pangarang, Bandung, 1977, H.272. Salah ngutip: Invalid
tag; name "sumber8" defined multiple times with different content
- ↑ a b c (id) Claire Holt, Art in Indonesia:Continuities and Change, Cornell University Press, Ithaca and London,1976, H.131 Salah ngutip: Invalid
tag; name "sumber9" defined multiple times with different content
- ↑ a b c d e f (id)PJ Bouman, op.cit., h.130
- ↑ (id) Edi Sedyawati, Pertumbuhan Seni Pertunjukan, Sinar Harapan, Harapan, Jakarta, 1981, H.53.


text:
Patempatan
Patempatan nyaéta lokasi atawa posisi. Biasana nujul kana lokasi atawa posisi géografis di muka bumi, sanajan bisa ogé di rohangan lianna. Di handap ieu béréndélan patempatan nu aya di muka bumi:
- Alun-alun: tanah lapang di hareupeun kabupatén, kawadanaan, jste.
- babakan: lembur anyar.
- babaladon: kotakan leutik anu pernahna di bagian tanah sésémpéran; di sawaréh tempat disebut ogé baladoan
- balungbang: kamalir gedé sarta rada jero tadah cileuncang.
- bangawan: walungan anu kacida gedéna.
- Basisir: sisi tanah (keusik) nu adek ka laut.
- bojong/bobojong: tanah anu nyodor ka cai (walungan, talaga, laut); jojontor, jajirah.
- bubulak: sarupa tegalan, tanah nu pinuh ku jukut nu aya di lamping atawa di pasir.
- bungin: pulo di muara walungan. Disebut ogé délta.
- dayeuh: kota, nyaéta ibukota nagara, propinsi atawa kabupatén; bisa ogé hartina lembur pamatuhan.
- dungus: gundukan tatangkalan laleutik nu rada rembet (di leuweung). Disebut ogé rungkun atawa ruyuk.
- Empang: balong atawa kulah gedé (lega).
- galengan: tambakan leutik (ngagaleng manjang) ngawangun kotakan sawah.
- gawir: sisi jurang, tanah anu mudunna nyuksruk atawa sisi tanah anu lungkawing.
- girang: tempat jol ngocorna cai: cai ngocorna ti girang ka hilir.
- Gunung: tanah anu munjukul kacida luhurna, saluhureun pasir, biasana luhurna leuwih ti 600 méter.
- hilir: tempat nu dituju ku cai ngocor lantaran leuwih handap, sabalikna tina girang.
- hulu cai / sirah cai: tempat kaluar cinyusu nu éngkena jadi walungan.
- huma: tanah darat nu dipelakkan paré teu dikocoran cai (ngandelkeun cai hujan), di sisina sok dipelakkan palawija.
- hunyur: taneuh nu munjukul siga imah rinyuh di tegal atawa dina tetelar; imah rinyuh.
- jajirah: bagian tanah daratan nu méh kakurilingan ku laut (méh mangrupa pulo).
- jami: huma tipar, robahan tina jarami; geus rumpak jami, geus réngsé panén di sawah.
- jojontor: tanah nu nyodor ka cai, leuwih panjang ti batan tanjung; bobojong.
- jungkrang / jurang: bagian tanah anu legokna jero sarta sisi-sisina gurawés.
- kabuyutan: tempat anu dianggap karamat, patilasan jaman baheula.
- karéés: sisi walungan nu réa keusikan minangka kikisik; cadas.
- kebon: tanah darat nu dipelakan rupa-rupa pepelakan saperti bungbuahan, palawija, jeung sarupaning ti éta.
- kikisik: sisi laut nu mayak sarta keusikan.
- Kuburan: tanah tempat ngubur mayit; makam, astana.
- kulah: balong leutik, tempat miara lauk, mangrupa cai ngemplang dina tanah beunang ngali.
- lamping: bagian gunung atawa pasir antara puncak jeung tutuganana; bagian gunung luhureun tutugan atawa sukuna.
- landeuh: tempat anu leuwih handap ti tempat urang, sabalikna tina tonggoh (tempat, pakarangan atawa jalan anu leuwih luhur.
- Laut: bagian dunya nu dieusi cai asin, sarta nu misahkeun daratan jeung daratan; sagara.
- lebak: tempat nu leuwih handap ti batan tempat urang cicing, sabalikna tina tonggoh; landeuh.
- legok: tempat nu rada handap ti tempat nu aya di sakurilingeunana.
- legon: bagian basisir anu ngelok ka darat, sarupa teluk ngan leuwih leutik.
- lembur: kampung di luar kota, padumukan jelema nu diwangun ku sababaraha imah.
- léngkob: tempat anu legok antara dua lamping.
- Leuweung: tempat lega atawa wewengkon nu pinuh ku kakayon (tatangkalan) sarta teu dipaké matuh ku jelema. Kajaba ti nu ngajaga, biasana panonoban sato jarah.
- Leuweung geledegan: leuweung anu sakuriling bungking pinuh ku rupa-rupa kakayon sarta teu kasaba ku manusa iwal sarupaning sasaton.
- Leuweung gerot: leuweung geledegan, leuweung gedé.
- Leuweung gonggong simagonggong: leuweung nu kaayaannana geueuman, pikasieuneun.
- Leuweung larangan/tutupan: leuweung nu teu meunang diganggu boh sasatoannana boh tutuwuhanana.
- Leuweung luwang-liwung: leuweung geledegan nu teu kasaba ku jelema.
- Leuwi: babagian walungan nu rada jero tur biasana rada rubak.
- mandala: daérah, wilayah lembur; lembur singkur mandala singkah: lembur nu jauh ka ditu ka dieu.
- momonggor/monggor: pasir nu rada handap sarta leuwih leutik.
- Muhara: tungtung walungan di hilir, tempat patepungna walungan jeung laut atawa walungan leutik jeung walungan gedé.
- mumunggang, geger: bagian gunung pangluhurna, tonggong gunung anu manjang.
- pabuaran: tempat bubuara matuh di tempat anyar. Anu ngumbara sok loba nu terus bubuara, tara balik deu ka lembur asalna.
- padépokan/dépok: kampung, patapan; patapan biasana ayana di nu suni.
- padukuhan: padumukan nu jauh ti kota; padusunan.
- padusunan: pakampungan nu jauh ti kota.
- pamakaman: patempatan/wewengkon anu dipaké kuburan/astana.
- pasir: gunung leutik tur teu sabaraha luhur.
- pasiringin: pakampungan, padésaan (asal tina siring: kampung).
- ponclot/poncot: bagian pangluhurna tina gunung, munara, jsb.; puncak.
- puncak: bagian gunung anu pangluhurna, atawa ponclot.
- régol: kampung nu pernahna aya sabudeuren gedong kabupatén beulah tukang.
- reuma: tanah darat urut huma anu keur direureuhkeun lantaran geus teu subur deui.
- rorah: cai ngocor sarupa susukan, ayana di leuweung.
- sabang: tanah darat nu dihapit ku dua walungan.
- Sagara: laut
- sampalan: tegal tengah leuweung tempat nyatuan sato jarah.
- sarakan/pakusarakan: tempat lahir, lemah cai.
- sawah: tanah anu dipelakan paré, dikembeng, dikurilingan ku galengan.
- sédong: angkrong di sisi walungan di jero leuwi.
- situ: balong nu leuwih lega sarta rada héjo.
- somang: jurang anu gurawés sarta jero.
- sungapan: tempat ngocorkeun cai ti walungan atawa solokan ka sawah, ka balong.
- susukan: solokan jalan cai beunang nyieun jelema.
- Talaga: situ alam nu jadi ku manéh lain meunang nyieun jelema (upamana Talagawarna, Talagabodas).
- Taman/patamanan: kebon kembang jeung tatangkalan séjén nu alus sarta lega.
- tambakan: bendungan panjang sarta rubak (tambakan balong); panahan cai balong, ayana di sakuriling balong. Mun di sawah mah ilaharna sok disebut galengan.
- tanjung: jojontor, tanah anu nyodor ka laut.
- tarikolot: tempat/daérah urut lembur, lembur nu tadina gegek imahna kaayaanana robah jadi coréngcang.
- tegalan: tanah lega sarta rata nu sabagian gedé pinuh ku jukut wungkul.
- teluk: bagian sisi laut anu ngelok ka darat, sabalikna tina tanjung.
- tepiswiring: sesebutan séjén keur pasisian atawa pilemburan.
- tetelar: tanah datar di tengah sawah nu teu kahontal ku cai, biasana sok dipaké pangangonan.
- tipar: pihumaeun méméh disasap atawa dipacul.
- tonggoh: tempat anu leuwih luhur ti batan tempat urang cicing.
- tutugan: suku gunung, bagian gunung beulah handap.
- wahangan: jalan cai anu jadi ku manéh, nyaéta walungan anu leuwih gedé batan solokan.
- Walungan: wahangan gedé. Disebut ogé bangawan.
Rujukan[édit | édit sumber]
- Peperenian Urang Sunda, Rachmat Taufik Hidayat, Spk., Kiblat, Bandung, 2005.


text:
Pidato Bahasa Sunda dengan tema tentang "Perluna Kaum Rumaja Dina Ngamumule Basa Sunda Dina Raga Ngamekarkeun Budaya Nasional"
Wilujeung Enjing sadayana
Ibu/bapak, saderek sadaya, sareng rerencangan rumaja nu aya di ieu tempat sareng nu ku simkuring dihormat. Wasta abdi Glory Gelarich ti IX A. Dina waktu ieu simkuring baris medar biantara anu judulna : PERLUNA PARA RUMAJA NGAMUMULE BASA SUNDA DINA RARAGA NGAMEKARKEUN BUDAYA NASIONAL.
Para saderek sadayana.
Unggal bangsa di dunya tangtuna oge boga basa masing-masing anu dijadikeun alat pikeun ngayakeun hubungan antara hiji jelema jeung jelema sejenna dina hirup kumbuh sapopoe. Ku alatan basa jelema bisa muaskeun kabutuhan senina ku jalan ngareka basa sangkan nimbulkeun ajen seni. Ku sabab basa jelema bisa nambahan pangaweruh jeung ngamekarkeun pikiranana. Basa oge mangrupakeun ciri mandiri hiji bangsa. Dina basa kasimpen kabudayaan hiji bangsa. Tegesna mah basa teh nunjukkeun hiji bangsa.
Urang sadaya parantos terang yen nagara Indonesia teh ngabogaan adat, suku, basa, agama, jeung tata kahirupan anu beda-beda di unggal tempat. Syukur ku ayana Pancasila anu mangrupakeun dasar nagara, sanajan beda-beda kabudayaan jeung tata kahirupan oge tapi tetep dina hiji beungkeutan, Negara Kesatuan Republik Indonesia anu ngabogaan motto Bhineka Tunggal Ika.
Salah sahiji unsur tina budaya teh nyaeta basa. Basa Sunda jeung budaya Sunda mangrupakeun hiji hal anu deket pisan hubunganana anu teu bisa dipisahkeun. Lamun urang nyaritakeun basa Sunda hartina urang nyaritakeun budaya Sunda.Sanajan nagara netepkeun basa Indonesia jadi basa nagara, tapi basa daerah tetep dipiara jeung dimekarkeun ku nagara. Basa daerah ku nagara dijadikeun alat pikeun ngamekarkeun jeung ngadukung budaya daerah, jeung jadi basa panganteur di sakola dasar. Di daerah sorangan basa teh mangrupakeun lambang kareueus daerah, ciri daerah, jeung alat komunikasi dina kulawarga jeung masyarakat daerah. Salah sahiji cara pikeun nanjeurkeun kabudayaan daerah diantarana ku jalan ngamumule basa Sunda, babakuna mah ku para rumaja.
Lamun ku urang dibandungan dina kahirupan sapopoe, katinggalina para rumaja ayeuna loba anu kurang wanoh kana basa Sunda. Memang, henteu sakabeh rumaja di Jawa Barat ngabogaan sikep saperti kitu. Tapi hal ieu kudu jadi kaprihatinan urang sarerea. Sabab saha deui anu bakal miara basa Sunda teh iwal ti urang sadayana, para rumaja. Ulah nepi ka urang Sunda teu wawuh kana basa Sunda. Kacida teungteuingeunana lamun hal eta karandapan ku urang Sunda.
Naon sababna rumaja ayeuna asa kurang reueus kana basa Sunda. Lamun dipaluruh, salah sahiji sababna nyaeta ayana anggapan yen basa Sunda teh hese diulik, hese dilarapkeun dina kahirupan sapopoe, teu demokratis, kapangaruhan ku feodalisme, basa Sunda teu ngindung ka waktu teu ngabapa ka jaman, jeung rea-rea deui alesan sejenna.
Padahal dina jaman ayeuna anu disebut era globalisasi jeung era informasi, babari pikeun urang neangan sumber, alat atawa literatur keur neuleuman basa Sunda, boh eta dina tipi, radio, buku, majalah, atawa koran.
Da kumaha ieu mah, lamun lalajo tipi nu dilalajoanan teh saukur pilem luar negeri jeung acara musik wungkul. Sinetron basa Sunda, wayang, hiburan tradisional Sunda, jeung acara nu ngagunakeun basa Sunda mah jigana tara ditolih-tolih acan salian ti lalaguan. Kuduna mah urang teh ngarasa reueus kusabab di Jawa Barat, di tatar Sunda loba pangarang anu produktif,anu bukuna bisa dibaca ku urang, aya keneh majalah jeung koran basa Sunda anu bisa dijadikeun alat pikeun ngamekarkeun basa jeung budaya Sunda.
Dina kasempetan ieu kuring umajak ka para saderek sadaya, hayu urang babarengan miara basa Sunda. Nya rumaja ayeuna nu boga tanggung jawab pikeun ngamumulena. Mun ti ayeuna geus ngapilainkeun ka basa sorangan, eta teh karugian keur urang tatar Sunda hususna, jeung nagara umumnya.
Sakali deui kuring umajak, ngamumule basa Sunda teh lain tanggung jawab pamarentah wungkul, lain tanggung jawab sastrawan jeung budayawan Sunda wungkul, tapi tanggung jawab urang sarerea, para rumaja.Saha deui nu baris ngajaga hirup-huripna, ngariksa, miara basa Sunda teh iwal ti urang. Lamun urang ngamumule basa Sunda lain hartina urang primordialis atawa provinsionalis, tapi urang geus ngajaga jeung ngamekarkeun budaya daerah, budaya nasional, geus milu partisipasi dina pangwangunan PJP II utamana di Jawa Barat.
Basa Sunda teh milik urang, milik urang Sunda, milik nagara Indonesia. Maju mundurna basa Sunda, mekar henteuna basa Sunda gumantung ka urang, para rumaja.
Mung sakieu biantara ti simkuring. Hapunten pami aya cariosan anu kirang merenah dina manah. Hatur nuhun ka sadayana.
Hatur Nuhun


text:
A. Eusian ku hidep!
- Bu enok nuju tandur. nu disebut tandur nyaeta...
- "Ari diajar teh ulah lalaora". Lalaora hartina...
- Tempat nganjuk sareng mamaos buku nyaeta...
- Momobilan nuju (tarik) ku Dudi. Kecap tarik kedahna...
- Bapak angkat...Bandung. Kecap pangantet nu cocok kana kalimah diluhur nyaeta...
- Hedp bede nyuhunkeun artos ka bapa. Kalimah pamenta na nyaeta...
- Kecap komputer, kalkulator, kamera kaasup kana istilah...
- Elmu nu nalungkitk ngenaan mahluk dirup disebat...
- Karangan nu nyaritakeun kaayan saenyana nyaeta...
- Pupuh nu mibanda watak piwuruk, nyaeta...
- Rina muji kana kabageuran Titi. Kalimah nu dikecapkeun Rina!
- Naon anu dimaksad kalimah fabel teh?
- Beberkeun naon watakna pupuh jurudemung?
- Beberkeun ku hidep nu dimaksad karangan deskripsi teh?
- Naon hartosna paribasa cul dogdog tinggal igel teh?


text:
KAKAWIHAN
KAKAWIHAN
Kakawihan asal kecapna tina kawih, hartina lagu. Ieusastra téh kaasup sastra buhun, gelarna dina sastra Sunda mangrupa sastra sampakan. Tapi najan kitu, kakawihan téh lain bogana urang Sunda waé, unggal sélér bangsa ogé ngabogaan kabinangkitan kakawihan séwang-séwangan.
Kakawihan téh kaasup sastra lisan. Ngeunaan sumebarna tatalépa sacara turun tumurun di lingkungan masarakat. Kusabab kitu, kakawihan mindeng disebut sastra balaréa, ku sabab geus milik sakumna masarakat.
Kakawihan mangrupa bagian tina folklore, ku kituna sabagian tina ciri-ciri folklore dipimilik oge ku kakawihan, di antarana:
a. Sumebar jeung diwariskeun sacara lisan;
b. Sifatna tradisional, nyebarna angger di antara kelompok tertentu;
c. Aya varian jeung versi, kajadian poho jeung interpolasi sok nimbulkeun bedana teks. Ku kituna sakapeung teksna sok beda, wirahmana sarua. Atawa wirahmana sarua, teksna nu beda;
d. Umumna anonym;
e. Miboga rumus jeung pola;
f. Polos jeung lugu, sakapeung jiga kasar jeung spontan (Danajaya, 1984).
Klasifikasi kakawihan
Kakawihan bisa diklasifikasikeun dumasar fungsina, basana, waktu ngawihkeuna, oge eusina.
Dumasar fungsi, kakawihan pikeun kaulinan, pikeun sumanget digawe, pikeun mepende, oge pikeun protes social.
1. Kakawihan pikeun kaulinan:
Kakawihan nu dipake dina ngamimitian kaulinan di antarana: Cing Ciripit, dal del Dol, jeung Hompimpah.
Kakawihan sapanjang kaulinan: Aanyaman, Ambil-ambilan, Ayang-ayang Gung, Babagongan, Cingcangkeling, Eundeuk-eundeukan, jst.
2. Kakawihan pikeun numuwuhkeun sumanget digawe diantarana: Mars Siliwnagi, Ngawuluku, jeung Ngagebahan Manuk.
3. Kakawihan pikeun mepende, di antarana Nelengnengkung, Pat Lapat, jst.
4. Kakawihan pikeun protes social, mangrupa gambaran protes kana hiji kaayaan dina mangsa eta kakawihan dijieun, misalna: Ayang-ayang Gung, Bolu Bugem, Dengkleung Dengdek, Prangpring, Tongtolang Nangka, Hatiku Jang Wawan, jeung Eundeuk-eundeukan Lagoni.
Dumasar basana, aya nu eusina sagemblengna ngagunakeun basa Sunda jeung aya anu campur jeung basa sejen. Misalna: Punten Mangga, pupujian, Si Jendil Adil, Slep Dur, jeung Ula Elo Kembang.
Dumasar waktu, aya anu tadina sok dikawihkeun beurang atawa peuting oge aya anu beurang jeung peuting. Contona: Kalongking jeuung Bulan Tok.
Dumasar wangun, teksna aya anu dialog jeung aya anu monolog.
1. Kakawihan wangun dialog di antarana: Ambil-ambilan, Baju Beureum, Bolu Bugem, Cir Kupek, Gobang Kalima Gobang, Tongtolang Nangka, Eundeuk-eundeukan Lagoni, jeung Wek—wek Dor.
2. Kakawihan wangun monolog di antarana: Aanyaman, Ayang-ayang Gung, babagongan, Cingcangkeling, Cing Ciripit, Gobang gocir, jst.
Dumasar eusi, kakawihan loba nu ngagambarkeun kaayaan masarakat Sunda dina jamanna, magsa kakawihan diciptakeun. Eusi kakawihan loba nu ngagambarkeun kahirupan masarakat Sunda dina mangsa kakawihan diciptakeun. Wibisana spk (2000:387-396). Contona: Jung Jae, Ayang-ayang Gung, jst.
Papasingan kakawihan
Nilik kana wanguna, kakawihan barudak the sok dipasing-pasing jadi sababaraha golongan. Di antarana:
a. Wangun paparikan
Kakawihan wangun paparikan nya eta wanguna saperti paparikan, aya cangkang jeung eusi. Bedana, unggal padalisana teu matok 8 engang, anu penting asal sasora.
Conto:
TAT TIT TUT
Tat tit tut daun kaliki
Saha nu hitut budak lalaki
Tat tit tut daun kanyere
Saha nu hitut budak awewe
b. Kakawihan laras wekas
Kakawihan laras wekas nya eta kakawihan anu murwakanti engang tungtung, boh dina kecap-kecap dina saungkara boh dina kecap-kecap dina antar padalisan.
Conto:
EUNDEUK-EUNDEUKAN
Eundeuk-eundeukan lagoni
Meunang peucang sahiji
Leupas deui ku nini
beunang deui ku aki
c. Kakawihan margaluyu
Kakawihan margaluyu nya eta kakawihan anu kecap atawa engang dina tungtung padalisan, dibalikan deui dina awal padalisan, dibalikeun deui dina awal padalisan sapandeurieunana.
Conto:
AYANG-AYANG GUNG
Ayang-ayang gung
Gung goongna rame
Menak ki mas Tanu
Nu jadi wadana
Naha maneh kitu
Tukang olo-olo
Loba anu giru
Rukat jeung kompani
Niat jadi pangkat
Katos kagorengan
Ngantos kanjeng dalem
Lempa-lempi lempong
Ngadu pipi jeung nu ompong
d. Kakawihan mondoan kawit
Kakawihan mondoan kawit nya eta kakawihan anu malikan (mindo) kecap anu sarua dina awal padalisana.
Conto:
PUNTEN MANGGA
Punten… mangga
Ari ga, gatot kaca
Ari ca, cau ambon
Ari bon, bonteng asak
Ari sak, sakit perut
Ari rut, rujak asem
Ari sem, sempal sempil
Ari pil, pilm rame
Ari me, meja makan
Ari kan, kantong kosong
Ari song, song-song lampu
Ari pu, pulau bali
Ari pu, puak paok
Ari wok, wok berewok
sumber: http://astriecollections.blogspot.com/2009/10/kakawihan.html
CONTO kakawihan sejenna tiasa didownload dina link ieu di handap
2 Komentar »
-
sono k jaman kapungkur sateuacan bedug magrib
Komentar oleh achsan nug | 4 Maret 2015 |
Tinggalkan Balasan
-
Arsip
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
-
Kategori
-
RSSEntries RSS
Comments RSS


text:
1Keur Apolos aya di Korinta keneh, Paulus geus aya di kota Epesus, sabada ngider pilemburan-pilemburan nu aya di wilayah Korinta. Di Epesus, nyampak, aya sababaraha murid. 2Tuluy dipariksa, “Aranjeun basa mimiti percaya geus nararima Ruh Allah?” Jawabna, “Teu acan. Malah nguping yen aya Ruh Allah oge nembe ayeuna.” 3Dipariksa deui, “Ku baptisan anu mana aranjeun dibaraptis teh?” Jarawabna, “Ku baptisan Yahya.” 4Saur Paulus deui, “Baptisan Yahya mah pikeun tanda pertobat. Kapan Yahya ngembarkeun yen kudu palercaya ka Anu rek sumping pandeurieun anjeunna, nya eta Isa Al Masih.” 1:26-27* 5Sanggeus kitu maranehna tuluy marenta dibaptis demi pajenengan Isa, Gusti Jungjunan urang. 6Sabot keur ditarumpangan leungeun ku Paulus, lungsur bae Ruh Allah ka maranehna; tuluy maranehna barisa nyarita ku basa ajib jeung narubuwat. 7Jumblah maranehna kurang leuwih dua welas urang. 8Meunang tilu bulan Paulus ngawuruk di tempat-tempat ibadah di dinya, bari teu aya kasieun. Anjeunna ihtiar geusan ngayakinkeun urang dinya kana Karajaan Allah. 9Sawatara urang anu teu bisa diongget-ongget, batan beunang diyakinkeun anggur ngagogoreng Jalan Lempeng hareupeun umum. Ku Paulus tuluy ditinggalkeun, tapi anu geus jaradi murid mah ku anjeunna dipisahkeun ti anu karitu. Ngawurukna teh, nya eta di gedong kuliah Tiranus. 10Kitu bae saterusna, meunang dua taun, nepi ka sakumna urang Asia kaembaran Pangandika Pangeran, boh urang Yahudi, boh urang Yunani. 11Paulus, ku Allah, dianggo pikeun nganyatakeun mujijat-mujijat-Na anu luar biasa. 12Ukur saputangan atawa lawon sejenna urut Paulus, ana diusapkeun ka nu garering terus bae calalageur, roh-roh jahat oge araringkah. 13Aya sawatara dukun urang Yahudi, ngalider di eta nagara, nyoba jampena ka anu kaancikan roh jahat ku ngucapkeun jenengan Isa, Gusti Jungjunan urang. Pokpokanana, “Maneh ku kami ditumbalan ku pajenengan Isa Al Masih anu diuarkeun ku Paulus!” 14Eta dukun-dukun teh, aya tujuhan; kabehanana anak hiji imam kapala urang Yahudi nu ngaran Skewa. 15Tapi roh jahat teh anggur nambalang kieu, “Aing ka Isa wawuh, ka Paulus wawuh. Tapi ari silaing saha tea?” 16Tuluy jelema anu ditambaan teh narajang, kabeh digaley ku manehna nepi ka lalumpatan bari barulucun, jaba awakna raruksak. 17Eta beja, — terus nerekab ka sa-Epesus — nimbulkeun kasieun ka sararea, boh ka urang Yahudi, boh ka urang Yunani sarta pajenengan Isa teh beuki mashur bae. 18Nu geus palercaya oge rea anu daratang, ngararaku ka balarea yen maranehna oge sok karitu. 19Jelema-jelema anu tadina tukang metangan, loba anu ngaduruk buku-buku paririmbonna hareupeun umum. Pipangajieunana eta buku-buku teh, kira-kira lima puluh rebu duit perak. 20Jadi, pangandika Allah teh gancang pisan sumebarna jeung gede pangaruhna. 21Sabada kajadian eta, Paulus niat muru ka Yerusalem make jalan ka Makedoni jeung Ahaya. Saurna, “Tas ti dinya, nagara Rum oge rek diteang.” 22Geus kitu, anjeunna ngajurungkeun Timoteus jeung Erastus sina ti hareula ka Makedoni. Sabab anjeunna mah, rek rada lila di Asia teh. 23Dina mangsa harita keneh, ger, aya huru-hara gede tina sual Jalan Lempeng. 24Nu jadi luluguna, nya eta hiji tukang kamasan ngaran Demetrius purah nyieun kukuilan tina perak pikeun dewi Artemis; hiji pagawean anu kacida nguntungkeunana ka tukang-tukangna. 25Tukang-tukang teh ku manehna dikumpulkeun jeung pagawe-pagawe sejenna. Tuluy manehna nyarita kieu, “Batur-batur, ku sarerea ge karasa, yen ieu pacarian teh nguntungkeunana ka urang lain lumayan. 26Tapi jelema anu ngaran Paulus tea, — aranjeun oge geus moal barireuk deui — geus nyasabkeun jelema-jelema tur lain di urang bae, malah meh di sa-Asia. Anjeunna uar-uar, yen bubuatan leungeun jelema mah lain dewa. 27Talajakna anu kitu teh, jaba ti maehan pausahaan urang, kuil Dewi Artemis nu Agung oge jadi matak cambal dangiangna. Sang dewi ku anjeun, pupujaan manusa sa-Asia malah pupujan sadunya, moal diagung-agung deui.” 28Barang ngadarenge kitu, pohara arambekeunana; ger bae, tingcorowok, “Agung Artemis, dewi urang Epesus!” 29Tuluyna mah, atuh timbul huru-hara di sakuliah kota teh. Sabab jelema-jelema eta, terus ngambreg nyerbu ka gedong kasenian bari ngagusur Gayus jeung Aristarkus, urang Makedoni batur nyaba Paulus. 30Tadina mah, ku Paulus teh rek disampeurkeun; tapi ku murid-murid, anjeunna diharalangan. 31Malah aya sababaraha gegeden asal Asia anu nyobat ka Paulus marepelingan ka anjeunna, supaya ulah nyampeurkeun ka ditu. 32Sajeroning kitu, jelema-jelema di gedong kasenian tingcorowok rupa-rupa. Cek ieu kieu, cek itu kitu, nya raribut teu puguh; da lolobana mah, teu nyaraho pikeun naon maranehna kumpul teh. 33Geus kitu, aya jelema anu disurung-surung ku urang Yahudi, ngaranna Aleksander. Manehna teh, disina nyanghareupan anu keur raribut. Sanggeus manehna meunang raratan pasualanana, tuluy ngisarahan ku leungeun menta nyarita. 34Tapi barang nyarahoeun yen manehna urang Yahudi, ger bae jelema-jelema teh tinggorowok deui, “Agung Artemis, dewi urang Epesus!” Teu eureun-eureun nepi ka aya dua jamna. 35Ahirna beunang direpehkeun oge, nya eta ku Sekretaris Pamarentah Kota. “He, rayat Epesus,” cek Sekretaris Kota, “saha anu teu nyaho yen kota Epesus teh purah ngurus hade-hade kuil dewi Artemis, dewi anu maha agung; kitu deui, ngamumule arca anjeunna anu lumungsur ti langit? 36Hal eta teh, hamo aya anu bisa ngabantah. Ku sabab eta, coba masing salabar, ulah ngalajur napsu ngumbar amarah. 37Eta dua jelema ku aranjeun digusur ka dieu. Padahal, maranehna teh teu aya kasalahanana; nya teu ngarampog kuil sang dewi, nya teu ngagogoreng jenenganana oge. 38Upama Demetrius sabatur-batur aya urusan ka salah sahiji jelema, kapan salian aya pangadilan, oge aya gupernur. Ka dinya kuduna ngasongkeun urusan teh, boh pihak ieu, boh pihak itu. 39Kitu deui, upama aya kahayang sejenna, eta oge dibereskeunana teh kudu dina sidang rayat anu resmi. 40Ieu urang kikieuan dina poe ieu teh, bisa dicap nyieun huru-hara. Lantaran moal bisa mere alesan, pikeun urang bisa dibenerkeun kana ieu gempungan anu sakieu matak ngariweuhkeunana.” Geus kitu, eta jelema-jelema teh, dititah bubar.
Copyright
Learn More


text:
Jelema Pang Bodona Sadunya
Deden: "Dan! Ari jelema pang bodona di dunya ieu jelema naon?"
Dadan: "Anu gelo!"
Deden: "Lain!"
Dadan: "Diajak ulin, diajak dahar!, dibere duit, diajak ngew... teu daek!"
Deden: "Lain!"
Dadan: "Naon atuh! taluk aing mah!"
Deden: "Jelema nu pang bodona di dunya ieu aya tilu: anu kahijina tukang delman, anu kadua tukang ngangon munding, anu katiluna anu ngapdreuk pas photo."
Dadan: "Naha kumaha kitu?"
Deden: "Pek tempo ku maneh eta tukang delman, ari awewe geulis jeung sarareungit di tukangan!, ari bool kuda sakitu sareukseuk jeung bau teh disanghareupan, lamun tukang ngangon munding, ari dahar jeung lauk asin, ari daging anu sakitu gedena ditumpakan bae, lamun anu ngapdreuk pas photo, pek bandungan ku maneh: 'Mang! bade ngapdreuk pas photo! (ceuk anu ngapdreuk), sabaraha? (Ceuk tukang pas photo), 6 x 4 lima! (Ceuk anu ngapdreuk), mangga antosan (Ceuk tukang pas photo)', pan kitu pokna teh!, sakanyaho aing mah 6 x 4 teh pan 24!"
Dadan: "Sugan aing mah anu paling bodona sadunya teh anu diomongkeun ku maneh wungkul, gening maneh oge sarua bodona, maksudna pas photo 6 x 4 lima teh hartina lima lambar. Bisa bae ka batur ngomong bodo!, ari sorangan leuwih oon, oneng , jeung tolol."
Dadan: "Giliran aing lah mere tarucing ka maneh! Den! Cik ari pang panasna di dunya ieu naon?"
Deden: "Panon poe!"
Dadan: "Terus!"
Deden: "Nya enggeus!"
Dadan: "Salah!"
Deden: "Terus naon?"
Dadan: "Pang panasna di dunya ieu nyaeta: 'Moe maneh diluhur seng tengah poe ereng-erengan bari ngadurukan jeung nginum kopi panas. terus kabogoh direbut batur'"
Deden: "Sakalian siana diduruk ku aing!"
Dadan: "!!!????????"


text:
Korsi roda
Korsi roda, nya éta alat bantu anu dipaké ku jalma anu teu bisa leumpang.[1] Ieu alat téh bisa dimajukeun kalayan didorong ku nu lain, bisa ogé dipajukeun maké leungeun, atawa maké mesin otomatis.[1]Rupa-rupa korsi roda :
- Korsi roda manual, nya éta korsi roda anu dipajukeuna ku leungeun anu maké korsi roda, bisa dipaké pikeun sagala kagiatan, beuratna sakitar 21-24 kg.[1] Korsi roda manual teu bisa dipaké ku penderita cacat anu leungeuna cacat. [2]
- Korsi roda reclining, korsi roda ieu osok disebut korsi roda rebah.[1] Korsi ieu bisa disarandéan kalayan nyalsé ku sabab bisa di atur panyarandéanana sakitar kemiringan ± 145°-180° saluyu jeung kabutuhan pasén.[1] Salain ti éta paranti paninjekan suku ogé bisa di atur, bisa di naékeun atwa di turunkeun. [2] korsi ieu biasana dipaké ku pasén annu boga panyakit stroke atawa pasén anu miboga masalah din tonggong.[1] Ku sabab korsi ieu aya bagian-bagian anu bisa diatur, lantaran kitu osok dipaké pikeun pasén anu keur therapy diluhur korsi roda ieu. [2]
- Korsi roda pikeun iinditan, korsi roda anu didesain simple beuratna sakitar 12-15 kg.[1] Model korsi roda ieu leuwih trendy jeung loba jinisna, saperti rodana leutik saperti roda stroller, materialna dijieun tina bahan pilihan jeung warnana ogé matak ngirut[1]. Korsi roda (Wheelchair) mangrupa alat bantu médis pikeun mobilitas pasén, boh kagiatan di jero rohangan atawa di luar.[1]
- Korsi roda listrik nya éta korsi roda anu dipajukeuna ku motor listrik anu biasana dipaké lalampahan jauh ku pasén. Ilaharna ieu korsi téh sok dipaké ku pasén anu cacat atawa cacat ganda nepi ka teu bisa majukeun korsi ku sorangan.[2] Cara majukeuna ngan saukur majukeun tuas saperti joystick.[2] Biasana ieu korsi téh aya alat pikeun ngeusi ulang batré anu bisa langsung diasupkeun dina stop kontak di imah.[2]
- Korsi roda olahraga, nya éta korsi anu dipaké pikeun olahraga, kapasitasna nya éta 1 roda dihareup saperti trike (sapeda roda tilu).[2] Mangrupa perangkat anu umum dipanggihan dina acara pekan olah raga atawa Olimpiade pikeun anu cacat.[2]


text:
Kecap Gurit asal tina basa Sangsekerta GRATH anu hartina nyusun karangan, dina basa Sunda aya istilah ngagurit atawa ngadangding, ari hartina sarua bae nyaeta nuduhkeun pagawean ngareka atawa nyusun karangan winangun dangsing.
Nurutkeun wincikanana dangsing atawa pupuh teh aya tujuh welas, nu masing-masing ngabogaan watek nu beda beda.
Istilahna : - Pada - Padalisan - Guru Wilangan ( jumlah engang dina unggal padalisan ) - Guru Lagu.(dangdingdungna sora vokal dina engang panungtung)
1. Asmarandana, watekna silih asih silih pikanyaah atawa mepelingan. Unggal Pada diwangun ku tujuh padalisan. Contona :
Eling eling masing eling ( 8 engang - vokal i / E-ling-e-ling- ma-sing-e-ling (jumlah 8), ling panungtung vokalna i) rumingkang di bumi alam( 8 - a ) darma wawayangan bae ( 8 - e ) raga taya pangawasa ( 8 - a ) lamun kasasar lampah ( 7 - a ) nafsu nu matak kaduhung ( 8 - u ) badan anu katempuhan ( 8 - a )
2. Balakbak, watekna pikaseurieun. Unggal pada diwangun ku 3 padalisan. Contona :
Aya warung sisi jalan rame pisan - Citameng(15-e) Awewena luas luis geulis pisan - ngagoreng (15-e) Lalakina lalakina los ka pipir nyoo monyet - nyanggereng (19-e).
3. Dangdanggula, watekna bungah atawa agung. Unggal pada diwangun ku sapuluh padalisan. Contona:
Laut Kidul kabeh katingali ( 10-i ) ngembat paul kawas dina gambar ( 10-a ) ari ret ka tebeh kaler ( 8-e ) Batawi ngarunggunuk ( 7 - u ) lautna mah teu katingali ( 9 - i ) ukur lebah lebahna ( 7 - a ) semu semu biru ( 6 - u ) ari ret ka tebeh wetan ( 8 - a ) gunung gede jiga nu ngajakan balik ( 12 - i ) meh bae kapiuhan ( 7 - a )
4. Jurudemung, watekna kaduhung, atawa hanjakal. Unggal pada diwangun ku lima padalisan Contona :
Badan nu katempuhan ( 8 - a ) da bongan ngalajur nafsu ( 8 - u ) peurihna kapanggih ( 6 - i ) rek bongan bongan ka saha ( 8 - a ) ayeuna bati kaduhung ( 8 - u )
5. Durma, watekna heuras atawa siap rek tarung. Unggal pada diwangun ku tujuh padalisan. Contona :
Mundur mapag balad Pandawa teu tahan ( 12 - a ) barisan beuki ipis ( 7 - i ) digempur Kurawa ( 6 - a ) Senapatina Karna ( 7 - a ) sakti manggulang mangguling ( 8 - i ) hese pantarna ( 5 - a ) moal aya nu nanding ( 7 - i )
6. Gambuh, watekna bingung, samar polah atawa tambuh laku. Unggal Pada diwangun ku lima padalisan. Contona :
Ngahuleng banget bingung ( 7 - u ) henteu terang ka mana ngajugjug ( 10 - u ) turug turug harita teh enggeus burit ( 12 - i ) panon poe geus rek surup ( 8 - u ) keueung sieun aya meong ( 8 - o )
7. Gurisa, watekna pangangguran, lulucon atawa tamba kesel. Unggal Pada di wangun ku dalapan Padalisan. Contona :
Hayang teuing geura beurang ( 8 - a ) geus beurang rek ka Sumedang ( 8 - a ) nagih anu boga hutang (8 - a ) munmeunang rek meuli soang ( 8 - a ) tapi najan henteu meunang ( 8 - a ) teu rek buru buru mulang ( 8 - a ) rek tuluy guguru nembang ( 8 - a ) jeung diajar nabeuh gambang ( 8 - a)
8. Kinanti, watekna miharep atawa prihatin. Unggal Pada diwangun ku genep Padalisan. Contona :
kembang ros ku matak lucu ( 8 - u ) nya alus rupa nya seungit ( 8 - i ) henteu aya papadana ( 8 - a ) ratuning kembang sajati ( 8 - i ) papaes di patamanan ( 8 - a ) seungit manis ngadalingding ( 8 - i )
9.Ladrang, watekna banyol atawa pikaseurieun. Unggal Pada diwnagun ku opat Padalisan. Contona :
Aki Dartam leumpangna ngagidig ( 10 - i ) gancang pisan, gancang pisan ( 8 - a ) bari aya nu dijingjing ( 8 - i ) mawa kisa eusina ucing anakan ( 12 - a )
10. Lambang, watekna banyol atawa pikaseurieun. Unggal Pada diwangun iu opat Padalisan. Contona :
Nawu kubang sisi tegal ( 8 - a ) nyair bogo meunang kadal ( 8 - a ) atuh teu payu dijual ( 8 - a ) rek didahar da teu halal ( 8 - a )
11. Magatru, watekna lulucon deukeut deukeut kana prihatin. Unggal Pada diwangun ku lima Padalisan. Contona :
Mun sumuhun ieu teh namina curuk ( 12 - u ) nu alit namina cingir ( 8 - i ) anu panjang mah jajangkung ( 8 - u ) gigireunana jariji ( 8 - i ) anu pangageungna jempol ( 8 - o )
12. Maskumambang, watekna prihatin, sasambat atawa nalangsa. Unggal Pada diwangun kiu opat Padalisan. Contona :
Jalma kedul mumul ditambah jejerih ( 12 - i ) ulah ngarep senang ( 6 - a ) sabab mungguhing rejeki ( 8 - i ) tara datang teu disiar ( 8 - a )
13. Mijil, watekna sedih, susah atawa cilaka. Unggal Pada diwangun ku genep Padalisan Contona :
Beurang peuting tambah cape ati ( 10 - i ) jeung tambah rampohpoy ( 6 - o ) wungkul inget ka kabogoh wae( 10 - e ) mugi aya kadar panggih deui ( 10 - i ) mun teu panggih deui ( 6 - i ) anggur pondok umur ( 6 - u )
14. Pangkur, watekna nafsu, lumampah atawa sadia rek perang. Unggal Pada diwangun kutujuh Padalisan. Contona :
Seja nyaba ngalalana ( 8 - a ) ngitung lembur ngajajah milang kori ( 12 - i ) henteu puguh nu dijugjug ( 8 - u ) balik paman sadaya ( 7 - a ) nu ti mana tiluan semu rarusuh ( 12 - u ) Lurah Begal ngawalonan ( 8 - a ) " Aing ngaran Jayapati "( 8 - i )
15. Pucung, watekna piwuruk, wawaran, atawa mepelingan. Unggal Pada diwangun ku opat Padalisan. Contona :
Estu untung nu bisa mupunjung indung ( 12 - u ) jeung nyenangkeun bapa ( 6 - a ) tanda yen bagjana gede ( 8 - e ) hitup mulus kaseundeuhan ku berekah ( 12 - a )
16. Sinom, watekna gumbira. Unggal Pada diwangun ku salapan Padalisan. Contona :
Di wetan fajar balebat ( 8 - a ) panon poe arek bijil ( 8 - i ) sinarna ruhay burahay ( 8 - a ) kingkilaban beureum kuning ( 8 - i ) campur wungu saeutik ( 7 - i ) kaselapan semu biru ( 8 - u ) tanda Batara Surya ( 7 - a ) bade lumungsur ka bumi ( 8 - a ) murub mubyar langit sarwa hurung herang ( 12 - a )
17. Wirangrong, watekna era atawa wirang. Unggal Pada diwangun ku genep Padalisan. Contona :
Jalma nu resep ngaluis ( 8 - i ) lumrahna resep ngaleos ( 8 - o ) ngan pacuan resep ngusut ( 8 - u ) komo mun resep ngarujit ( 8 - i ) teu aya batan basajan ( 8 - a ) sagala sigar tengahan ( 8 - a )


text:
Harta Bistrita
ianuarie 7th, 2012 | Harti orase Romania | No Comment
Bistrita harta,harta Bistrita,harta rutiera Bistrita,strazi Bistrita,Bistrita harta strazi,harta Bistrita strazi,harta rutiera Bistrita,harta Bistrita rutiera,harta strazilor Bistrita,harti online Bistrita,harta online Bistrita,Bistrita harta online,harta Bistrita online,sectoare Bistrita harta,harta sectoare Bistrita,harta Bistrita sectoare,harta turistica Bistrita,Bistrita harta turistica,Bistrita harta,harta turism Bistrita,harta administrativa Bistrita,harta Bistrita strazi si numere, harta Bistrita si imprejurimi,ghid strazi Bistrita online,harta stradala Bistrita,strazi harta Bistrita,Harta Bistrita,Harta administrativ-teritoriala Bistrita,Bistrita maps,Bistrita maps,maps Bistrita,maps Bistrita online


text:
Lalakon diri,,ayeuna ngan bisa ngahuleng,,ngajejentul teu puguh gawe.Aya anu robah dina diri Marni sabulan katukang,,ayeuna mah nyetil,papakean rapih,mun di jero imah teu leupas make baju sexy , sore kenah geus tutulak.Jiga anu nantangan.Ngaku da bener manehna katingali geulis jeung seger ayeuna mah.Sakapeung ngalenjehan ogo.Harruhh..kumaha iyeu teh??
Kadung geus ngaku cinta ka awewe sejen,,kumaha nanggung jawabna mun eta awewe nganggap serius sakabeh omongan kuring??
Ngajengkat cengkat tina lamunan.Hirup terus kudu dilakonan.Sapopoe nu jadi kabanggaan nya kabeh nu kapimilik ku diri.Ngabebenah imah nu jadi harga diri lalaki.merenahkeun kulawarga,anak pamajikan nu jadi tanggung jawab teu bisa dimomorekeun.
Kumaha kabar Imah ayeuna???Awewe nu sababaraha bulan iyeu ngeusian kakosongan hate kuring???
Imah teh teu geulis,,teu beunghar,,teu pinter,,gede ambek,,sakapeung pikakeuheuleun,,tapi iyeu hate tara iyeuh ngarasa hewa,,atawa ambek..saprak kenal jeung Imah,hate jadi asa leuwih kalatih ikhlas.Boga cinta anu tulus,tur hirup asa leuwih pinuh warna.Sakapeung bungah,,sakapeung sedih,,sakapeung pasea jiga anu ngewa,,tapi isukna bisa nembongkeun kanyaah anu teu aya hinggana.
Imah neuteup anteb,,panon anu carindul urut ceurik masih nyesakeun cipanon nu nyangkrung teu kawadahan.Antukna ngaberebey deui ngalembereh maseuhan pipi nu cepel balas disusutan ku tungtung leungeun.
“Teu nanaon kang,,tong mikiran Imah,,lamun ayeuna akang bener rek balik deui ka Marni,Imah moal rek ngaganggu rumah tangga akang,,,”
Ngan sakitu nu kedal tina biwir Imah .Kabayang deui sagala anu geus kaliwat tina lalakon kuring jeung manehna.Cita cita anu geus kabangun sakitu endahna,,laungit sakoteap,lir cai ibun anu leyur ku panas panon poe.
“Hirup jeung akang ,,,”ngaharewos bari ngegeter teu wani neutep panon Imah nu juuh .
“Teu tiasa kang…”Jawab Imah ngaleupaskeun cekelan.
Buru buru indit teu ngalieuk deui.Kuring neuteup tonggong Imah bari ngaheruk teu bisa kumaha.Kalalakian kuring ambruk teu walakaya ngalawan kanyataan.Kagagahan nu diagul agul teh akhirna kudu nepi kana kapasrahan,,yen ayeuna kuring geus kaleungitan Imah.
Teu aya kabar ti manehna nepi ka kiwari.Nyimpen kayaah ukur dina hate.
“Imah..”gerentes dina hate.Teu kedal da ngajaga hate Marni.
Teu ngarasa salah tina rasa anu nyarambahan dina hate,,estu lain kahayang,,datang teu kanyahoan,,tulus ti Allah.Kacinta..


text:
Kedok
Kedok atawa topéng nyaéta tutup beungeut, biasana dijieun tina kai anu diukir. mangrupa beungeut hiji tokoh boh tokoh wayang atawa nu séjénna nu dipaké ku juru tari atawa pamaén dina waktu pintonan Ibing Topéng. Panari atawa pamaén maké kedok ku cara ngégél kulit anu dipaku dina kai ditukangeun baham éta kedok. Kai éta nu dipaké pikeun nyieun kedok ngahaja dipilih anu hampang tur seratna lemes. biasana nu dipaké téh kai jaran atawa kai waru. Dina dadasarna kedok biasana dihias ku ornamén-ornamén.[1] Upamana dina topéng Cirebon, ornamén nu mindeng katémbong téh nyaéta motip kembang layang dina taar dina kedok tokoh panji atawa Samba, motip beulah kupat minangka hiasan taar atawa buuk dina topéng nu watekna gagah. Ornamén téh sajaba ti dékorasi, ogé méré tekenan éksprési watekna.[1] Sanggeusna diukit, tuluy dicét luyu jeung watek tokoh anu pakait. Warna anu digunakeun ogé ngalambangkeun watek jeung pasipatanana deui, upamana warna bodas ngalambangkeun kasucia, kapolosan, digunakeun pikeun ngecét topéng Panji.[1] Pulas beureum ngalambangkeun napsu angkara, amarah, kasarakahan, dipaké pikeun ngecét kedok Klana, jsté.[1]
Warna-warna pikeun kedok-kedok utama geus dibakukeun sacara tradisional.[1] Aya opat rupa watek kedok dina topéng Cirebon, nyaéta (1) Liyepan atawa Leyepan nu watekna lemes, daréhdéh, saperti Panji jeung Pamindo; (2) Lanyapan atau ladak nu watekna lemes tapi gumbira, gerakanna lincah, saperti Samba atawa Rumyang; (3) Ponggawa, watekna gagah saperti Patih jeung Tumenggung; (4) Danawa, sipatna kasar, sarakah, angkara, saperti Klana atau Ruwana (Rahwana).[1] Upama ditilik tina wangun panonna kabagi kana opat rupa: (1) Liyepan, wangun matana sipit kawas nu tunduh, méh nutup, kawas siki paré; (2) Lanyapan, wangun matana kabuka tapi ngan saeutik kawas siki bonténg; (3) Kedelin, wangun panon kabuka kawas kacang kadelé, buleud; jeung(4) Pentelengan, wangun panon buleud badag, bolotot. Pikeun kedok-kedok wayang nu digunakeun dina pagelaran wayang topéng, wangunna niru wangun wayang.[1] Hususon kedok bodor jeung Semar, wangunna ngan sapotong, nepi ka pamaénna bisa cacarita (dina topéng séjénna mah henteu sabab kudu ngégél tali pameungkeut kedok). Pangrajin topéng nu kawentar di antarana Royani jeung Sadriya.[1]